****

ΣΧΟΛΗ ΓΕΩΠΟΝΙΑΣ ΚΑΙ ΤΡΟΦΙΜΩΝ

ΤΜΗΜΑ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ ΤΡΟΦΙΜΩΝ

**ΟΔΗΓΟΣ ΠΡΟΠΤΥΧΙΑΚΩΝ ΣΠΟΥΔΩΝ**

**ΑΚΑΔΗΜΑΪΚΟΥ ΕΤΟΥΣ 2025-2026**

****

**Διεύθυνση: Αντικάλαμος, 24 100, Καλαμάτα**

**Τηλ: 27210-45132 και 27210-45134**

**e-mail: [fst-secr@uop.gr](mailto:fst-secr@uop.gr)**

**Ιστότοπος:** [**http://fst.uop.gr**](http://fst.uop.gr)

Περιεχόμενα

[1. Το Πανεπιστήμιο Πελοποννήσου 3](#_Toc199462473)

[2. H Σχολή Γεωπονίας και Τροφίμων 4](#_Toc199462474)

[3. Το Τμήμα Επιστήμης και Τεχνολογίας Τροφίμων 5](#_Toc199462475)

[3.1 Ιστορία της εξέλιξης του Τμήματος 5](#_Toc199462476)

[3.2 Αποστολή και Στόχοι του Τμήματος 6](#_Toc199462477)

[3.3. Μαθησιακά Αποτελέσματα 7](#_Toc199462478)

[3.4. Προοπτικές Επαγγελματικής Απασχόλησης των Αποφοίτων του Τμήματος 8](#_Toc199462479)

[3.5 Διάρθρωση του Τμήματος 9](#_Toc199462480)

[3.5.1 Διοίκηση του Τμήματος 9](#_Toc199462481)

[3.5.2 Προσωπικό του Τμήματος 9](#_Toc199462482)

[3.5.3. Εργαστήρια και εργαστηριακές υποδομές 11](#_Toc199462483)

[4. Φοιτητικά θέματα 16](#_Toc199462484)

[4.1 Εγγραφές Πρωτοετών Φοιτητών 16](#_Toc199462485)

[4.2 Ανανέωση εγγραφής - Δηλώσεις μαθημάτων 16](#_Toc199462486)

[4.3 Κατατακτήριες Εξετάσεις 17](#_Toc199462487)

[4.4 Φοιτητική Μέριμνα και Παροχές (Σίτιση – Στέγαση – Περίθαλψη) 17](#_Toc199462488)

[5. Σπουδές 18](#_Toc199462489)

[5.1. Οργάνωση Προγράμματος Σπουδών 18](#_Toc199462490)

[5.2. Πιστωτικές μονάδες (ECTS) 21](#_Toc199462491)

[5.3 Εξετάσεις 22](#_Toc199462492)

[5.4 Κανονισμός Σπουδών 24](#_Toc199462493)

[5.5 Εκπαιδευτικές εκδρομές 24](#_Toc199462494)

[5.6 Διδακτικά συγγράμματα 24](#_Toc199462495)

[5.7 Διπλωματική Εργασία 25](#_Toc199462496)

[5.8 Λήψη Διπλώματος 26](#_Toc199462497)

[5.9 Ένταξη φοιτητών του παλαιού ΠΠΣ «Τεχνολογία Τροφίμων» στο νέο ΠΠΣ «Επιστήμη και Τεχνολογία Τροφίμων» 26](#_Toc199462498)

[5.10 Κατατακτήριες εξετάσεις 27](#_Toc199462499)

[6. Αναλυτικό Πρόγραμμα Προπτυχιακών Σπουδών 28](#_Toc199462500)

[6.1 Περιγράμματα μαθημάτων ΠΠΣ 38](#_Toc199462501)

[6.2 Επιλογή κοινών μαθήματων (shared courses) που προσφέρονται από τα Πανεπιστήμια της συμμαχίας “EUNICE”, 38](#_Toc199462502)

[7. Πρακτική Άσκηση 38](#_Toc199462503)

[8. Πρόγραμμα Erasmus+ 39](#_Toc199462504)

[9. Αξιολόγηση Διδακτικού Έργου 39](#_Toc199462505)

[10. Μεταπτυχιακές Σπουδές 40](#_Toc199462506)

[11. Πρόγραμμα Διδακτορικών Σπουδών 40](#_Toc199462507)

[12. Μεταδιδακτορική Έρευνα 41](#_Toc199462508)

[13. Βεβαίωση Οινολογικής Εκπαίδευσης 41](#_Toc199462509)

[14. Χορήγησης Υποτροφιών και Βραβείων 43](#_Toc199462510)

[15. Μηχανισμός Διαχείρισης Παραπόνων Φοιτητών 44](#_Toc199462511)

[16. Σύμβουλοι σπουδών 44](#_Toc199462512)

[17. Υπηρεσίες προς τους Φοιτητές 45](#_Toc199462513)

[18. Διευθύνσεις Ηλεκτρονικού Ταχυδρομείου 51](#_Toc199462514)

# Το Πανεπιστήμιο Πελοποννήσου

Το Πανεπιστήμιο Πελοποννήσου ιδρύθηκε με το Προεδρικό Διάταγμα 13/2000. Είναι ένα σύγχρονο, περιφερειακό, πολυθεματικό Ίδρυμα. Το Πανεπιστήμιο έχει έδρα του την Τρίπολη και αναπτύσσεται σε επίπεδο Σχολών στις έξι πρωτεύουσες των Νομών της Πελοποννήσου. Αποτελείται από είκοσι δύο Τμήματα και προσφέρει εκτός από σπουδές προπτυχιακού επιπέδου και μεταπτυχιακές και διδακτορικές σπουδές.

Tο όραμα και η αποστολή του Πανεπιστημίου Πελοποννήσου συνοψίζονται στα εξής σημεία:

* Ενίσχυση της επιστημονικής έρευνας και της παραγωγής νέας γνώσης
* Αναβάθμιση της εκπαιδευτικής διαδικασίας και των προγραμμάτων σπουδών
* Παροχή ενισχυτικών υπηρεσιών στους φοιτητές αλλά και στους απόφοιτους
* Ανάπτυξη της εξωστρέφειας και της διεθνοποίησης του Πανεπιστημίου
* Υποστήριξη όλων των αναπτυξιακών πρωτοβουλιών σε περιφερειακό και εθνικό επίπεδο
* Σύνδεση του Πανεπιστημίου με την τοπική κοινωνία και ουσιαστική συμβολή στην κοινωνική συνοχή
* Στήριξη των φοιτητών στην αναζήτηση ποιοτικών επαγγελματικών διεξόδων
* Δημιουργία κουλτούρας γόνιμου διαλόγου και σεβασμού στη διαφορετικότητα σε όλη την ακαδημαϊκή κοινότητα
* Ενσωμάτωση των Τεχνολογιών Πληροφορίας και Επικοινωνίας
* Συμπαράσταση σε όλες τις Ευαίσθητες Κοινωνικά Ομάδες

Το Πανεπιστήμιο Πελοποννήσου έχει εννέα Σχολές και είκοσι δύο Τμήματα:

**Σχολή Οικονομίας και Τεχνολογίας**

Τμήμα Οικονομικών Επιστημών (Τρίπολη)

Τμήμα Πληροφορικής και Τηλεπικοινωνιών (Τρίπολη)

Τμήμα Διοικητικής Επιστήμης και Τεχνολογίας (Τρίπολη)

Τμήμα Ψηφιακών Συστημάτων (Σπάρτη)

**Σχολή Ανθρωπιστικών Επιστημών και Πολιτισμικών Σπουδών**

Τμήμα Ιστορίας, Αρχαιολογίας και Διαχείρισης Πολιτισμικών Αγαθών (Καλαμάτα)

Τμήμα Φιλολογίας (Καλαμάτα)

**Σχολή Κοινωνικών και Πολιτικών Επιστημών**

Τμήμα Κοινωνικής και Εκπαιδευτικής Πολιτικής (Κόρινθος)

Τμήμα Πολιτικής Επιστήμης και Διεθνών Σχέσεων (Κόρινθος)

**Σχολή Καλών Τεχνών**

Τμήμα Θεατρικών Σπουδών (Ναύπλιο)

Τμήμα Παραστατικών και Ψηφιακών Τεχνών (Ναύπλιο)

**Σχολή Επιστημών Ανθρώπινης Κίνησης και Ποιότητας Ζωής, με έδρα τη Σπάρτη.**

Τμήμα Οργάνωσης και Διαχείρισης Αθλητισμού (Σπάρτη)

**Σχολή Επιστημών Υγείας**

Τμήμα Νοσηλευτικής (Τρίπολη)

Τμήμα Λογοθεραπείας (Καλαμάτα)

Τμήμα Επιστήμης Διατροφής και Διαιτολογίας (Καλαμάτα)

Τμήμα Φυσικοθεραπείας (Σπάρτη)

**Σχολή Γεωπονίας και Τροφίμων**

Τμήμα Γεωπονίας (Καλαμάτα)

Τμήμα Επιστήμης και Τεχνολογίας Τροφίμων (Καλαμάτα)

**Σχολή Διοίκησης**

Τμήμα Λογιστικής και Χρηματοοικονομικής (Καλαμάτα)

Τμήμα Διοίκησης Επιχειρήσεων και Οργανισμών (Καλαμάτα)

**Σχολή Μηχανικών**

Τμήμα Ηλεκτρολόγων Μηχανικών και Μηχανικών Υπολογιστών (Πάτρα)

Τμήμα Μηχανολόγων Μηχανικών (Πάτρα)

Τμήμα Πολιτικών Μηχανικών (Πάτρα)

# H Σχολή Γεωπονίας και Τροφίμων

Η Σχολή Γεωπονίας και Τροφίμων συστάθηκε με την έναρξη της λειτουργίας του Τμήματος Επιστήμης και Τεχνολογίας Τροφίμων το 2019 (ΦΕΚ 70/07-05-2019), ωστόσο αποτελεί τη συνέχεια της Σχολής Τεχνολογίας Γεωπονίας του Τ.Ε.Ι. Καλαμάτας που δημιουργήθηκε το 1999, όπως περιγράφεται παρακάτω στην παράγραφο της Ιστορικής εξέλιξης του Τμήματος. Στην ίδια σχολή ανήκει και το Τμήμα Γεωπονίας.

Η Σχολή αποτελεί μία διεπιστημονική ενότητα δύο συγγενών επιστημονικών κλάδων, που αφορούν τη Γεωπονία και την Επιστήμη και Τεχνολογία των Τροφίμων, καλύπτοντας έτσι όλο το φάσμα της πρωτογενούς και δευτερογενούς παραγωγής των τροφίμων. Η Σχολή εποπτεύει και συντονίζει τη λειτουργία των δύο Τμημάτων της. Τα όργανα διοίκησής της είναι ο Κοσμήτορας, η Κοσμητεία και η Συνέλευση Σχολής. Τα Τμήματα μετέχουν στην Κοσμητεία μέσω του Προέδρου και των εκλεγμένων εκπροσώπων τους και στη Συνέλευση της Σχολής μέσω των μελών ΔΕΠ και των εκπροσώπων του λοιπού προσωπικού των Τμημάτων και των φοιτητών.

*Διοίκηση της Κοσμητείας:*

Κοσμήτορας: Πετρόπουλος Δημήτριος, Αναπληρωτής Καθηγητής

Πρόεδρος Τμήματος Γεωπονίας: Δημόπουλος Βασίλειος, Αναπληρωτής Καθηγητής

Πρόεδρος Τμήματος Επιστήμης και Τεχνολογίας Τροφίμων: Σπηλιόπουλος Ιωακείμ, Αναπληρωτής Καθηγητής

# Το Τμήμα Επιστήμης και Τεχνολογίας Τροφίμων

## 3.1 Ιστορία της εξέλιξης του Τμήματος

Το Τμήμα Επιστήμης και Τεχνολογίας Τροφίμων αποτελεί το ένα από τα δύο Τμήματα της Σχολής Γεωπονίας και Τροφίμων του Πανεπιστημίου Πελοποννήσου, με έδρα την Καλαμάτα και ιδρύθηκε με τον Νόμο 4610/2019 (ΦΕΚ70/07-05-2019, άρθρο 48), με τον οποίο θεσπίστηκε η ένταξη του Τ.Ε.Ι. Πελοποννήσου στο Πανεπιστήμιο Πελοποννήσου. Η πρώτη λειτουργία του Προπτυχιακού Προγράμματος Σπουδών (ΠΠΣ) πενταετούς διάρκειας φοίτησης έλαβε χώρα το ακαδημαϊκό έτος 2019-2020.



*Το campus του Παν/μίου Πελοποννήσου στον Αντικάλαμο Καλαμάτας*

Ωστόσο, η ιστορία του Τμήματος αυτού ξεκινάει αρκετά παλαιότερα, το 1999 και συγκεκριμένα:

Το 1999 ιδρύεται το *Τμήμα Τεχνολογίας Γεωργικών Προϊόντων της Σχολής Τεχνολογίας Γεωπονίας του Τ.Ε.Ι. Καλαμάτας* (Π.Δ. 200/1999, ΦΕΚ Α΄179).

Το 2009 το Τμήμα μετονομάζεται σε *Τμήμα Τεχνολογίας Τροφίμων της Σχολής Τεχνολογίας Γεωπονίας του Τ.Ε.Ι. Καλαμάτας* (ΦΕΚ 21/09.02.2009).

Το 2013 το Τ.Ε.Ι. Καλαμάτας μετονομάζεται σε *Τ.Ε.Ι. Πελοποννήσου* και η Σχολή που ανήκει το *Τμήμα Τεχνολογίας Τροφίμων* μετονομάζεται σε *Σχολή Τεχνολογίας Γεωπονίας και Τεχνολογίας Τροφίμων και Διατροφής* (ΦΕΚ 131/05.06.2013).

Το 2019 το Τ.Ε.Ι. Πελοποννήσου εντάσσεται στο Πανεπιστήμιο Πελοποννήσου και το Τμήμα ιδρύεται ως *Επιστήμης και Τεχνολογίας Τροφίμων της Σχολής Γεωπονίας και Τροφίμων του Πανεπιστημίου Πελοποννήσου*, πενταετούς διάρκειας σπουδών (ΦΕΚ70/ 07-05-2019).

## 3.2 Αποστολή και Στόχοι του Τμήματος

Αποστολή του Τμήματος είναι η δημιουργία νέων στελεχών, κατάλληλα εκπαιδευμένων στα σύγχρονα αντικείμενα της επιστήμης και της τεχνολογίας των τροφίμων, προκειμένου να μπορούν να ανταπεξέλθουν στις νέες προκλήσεις της εποχής.

Βασικός στόχος του Τμήματος είναι να προσφέρει στους φοιτητές[[1]](#footnote-1) του το κατάλληλο επιστημονικό υπόβαθρο για την αντιμετώπιση επιστημονικών και τεχνολογικών θεμάτων που σχετίζονται με τον τομέα των τροφίμων.

Ειδικότερα, βασικοί στόχοι του Τμήματος αποτελούν:

* Η ολοκληρωμένη εκπαίδευση νέων επιστημόνων και η προσφορά σε αυτούς των απαραίτητων γνώσεων με σκοπό την άρτια κατάρτισή τους για επιστημονική και επαγγελματική σταδιοδρομία στον κλάδο παραγωγής, επεξεργασίας και διαχείρισης των τροφίμων. Επιδιώκει την κατάρτιση νέων επιστημόνων ικανών να ανταποκριθούν στις υψηλές προδιαγραφές που απαιτεί ο συγκεκριμένος κλάδος, στο πλαίσιο ενός ευρύτερου ανταγωνιστικού περιβάλλοντος.
* Η μετάδοση της γνώσης στους φοιτητές του με τη διδασκαλία, της καλλιέργειας της κριτικής τους σκέψης αλλά και της διαρκούς αναζήτησης της επιστημονικής αλήθειας από αυτούς.
* Η ανάπτυξη επιστημονικής συνείδησης στους φοιτητές του.
* Η ανάπτυξη της Επιστήμης και της Τεχνολογίας Τροφίμων μέσω της επιστημονικής έρευνας καθώς και η δημιουργία νέων ερευνητών στον τομέα αυτόν.
* Η παροχή επιστημονικών γνώσεων στη Βιομηχανία Τροφίμων στο πλαίσιο μιας διαρκούς συνεργασίας μεταξύ του Πανεπιστημίου και της Επιχειρηματικής Κοινότητας.

Προς την επίτευξη των παραπάνω, το Τμήμα προσφέρει τρεις κύκλους σπουδών:

• Προπτυχιακές σπουδές, διάρκειας δέκα (10) ακαδημαϊκών εξαμήνων

• Μεταπτυχιακές σπουδές, διάρκειας τριών (3) ακαδημαϊκών εξαμήνων

• Διδακτορικές Σπουδές (διάρκειας τουλάχιστον έξι (6) ακαδημαϊκών εξαμήνων)

Μέσα από το πενταετές Προπτυχιακό Πρόγραμμα Σπουδών (ΠΠΣ) του **πρώτου κύκλου σπουδών** χρησιμοποιούνται σύγχρονα και διαρκώς ανανεώσιμα εκπαιδευτικά εργαλεία για την παροχή υψηλού επιπέδου θεωρητικής και εργαστηριακής εκπαίδευσης στο γνωστικό πεδίο της Επιστήμης και της Τεχνολογίας των Τροφίμων. Με τον τρόπο αυτό οι φοιτητές καλλιεργούν δεξιότητες που τους καθιστούν ανταγωνιστικούς σε ένα εργασιακό περιβάλλον υψηλών απαιτήσεων, αλλά και ικανούς να ανταποκριθούν στις υψηλές απαιτήσεις μετέπειτα διδακτορικών σπουδών, που τυχόν επιθυμούν να πραγματοποιήσουν μετά τη λήψη του πτυχίου τους.

Στον **δεύτερο κύκλο σπουδών** το Τμήμα προσφέρει το Πρόγραμμα Μεταπτυχιακών Σπουδών (ΠΜΣ) με τίτλο «Τεχνολογία και Ποιότητα Επιτραπέζιας Ελιάς και Ελαιόλαδου» το οποίο παρέχει εξειδικευμένες γνώσεις πάνω στις σύγχρονες τάσεις στην παραγωγή και την επεξεργασία της επιτραπέζιας ελιάς και του ελαιολάδου.

Στον **τρίτο κύκλο σπουδών** το Τμήμα δίνει τη δυνατότητα εκπόνησης Διδακτορικής Διατριβής, σε αντικείμενα που εμπίπτουν στα ερευνητικά και επιστημονικά πεδία που θεραπεύονται από το Τμήμα.

Τέλος το Τμήμα δραστηριοποιείται ερευνητικά σε θέματα αιχμής που συμβάλλουν στην εξέλιξη της επιστήμης και της τεχνολογίας των τροφίμων, συμμετέχοντας σε ερευνητικά προγράμματα χρηματοδοτούμενα από δημόσιους και ιδιωτικούς φορείς.

## 3.3. Μαθησιακά Αποτελέσματα

Τα μαθησιακά αποτελέσματα είναι σύνολα ικανοτήτων, που εκφράζουν αυτό που ο φοιτητής θα γνωρίζει, θα καταλαβαίνει ή θα είναι ικανός να κάνει μετά την ολοκλήρωση μιας διαδικασίας μάθησης.

Με την επιτυχή ολοκλήρωση του προγράμματος σπουδών οι φοιτητές κατακτούν μαθησιακά αποτελέσματα που τους καθιστούν ικανούς:

|  |  |
| --- | --- |
| *1) Σε επίπεδο γνώσεων οι απόφοιτοι είναι σε θέση να:* | * περιγράφουν την σύσταση των τροφίμων. * γνωρίζουν τις μεθόδους ανάλυσης των τροφίμων. * κατανοούν τις μεθόδους επεξεργασίας των τροφίμων. * διακρίνουν τις τεχνικές συντήρησης και συσκευασίας των τροφίμων καθώς και τα υλικά που χρησιμοποιούνται για τη συσκευασία των τροφίμων. * αναγνωρίζουν τις διεργασίες αλλοίωσης και υποβάθμισης των τροφίμων. * κατανοούν τα συστήματα διαχείρισης ποιότητας των τροφίμων. * γνωρίζουν το νομοθετικό πλαίσιο της παραγωγής και εμπορίας των τροφίμων. * περιγράφουν τις αρχές εμπορίας και marketing των τροφίμων. |
| *2) Σε επίπεδο δεξιοτήτων οι απόφοιτοι είναι σε θέση να* | * προσδιορίζουν την σύσταση νέων τροφίμων * συσχετίζουν την σύσταση των τροφίμων με τις μεθόδους επεξεργασίας τους * να σχεδιάζουν νέα τρόφιμα * επιλύουν προβλήματα συντήρησης και επεξεργασίας τροφίμων * ελέγχουν την ποιότητα των τροφίμων * υλοποιούν σύγχρονες τεχνολογίες στην παραγωγή τροφίμων * διαχειρίζονται σύστημα διαχείρισης ποιότητας και ασφάλειας τροφίμων * εφαρμόζουν τη νομοθεσία στα στάδια παραγωγής και εμπορίας των τροφίμων * κατανοούν την συμπεριφορά των καταναλωτών |
| *3) Σε επίπεδο ικανοτήτων οι απόφοιτοι είναι σε θέση να* | * επιλέγουν την κατάλληλη μέθοδο ανάλυσης των τροφίμων. * εφαρμόζουν βέλτιστες διαδικασίες παραγωγής και συντήρησης τροφίμων. * αξιολογούν την ασφάλεια των τροφίμων * εγκαθιστούν συστήματα διαχείρισης ποιότητας και ασφάλειας τροφίμων * αποφασίζουν για τις τεχνικές επεξεργασίας και συντήρησης των τροφίμων * σχεδιάζουν νέα προϊόντα * ερμηνεύουν επιστημονικά δεδομένα στο πεδίο των τροφίμων * ενσωματώνουν τις νέες τεχνολογίες σε όλο το φάσμα παραγωγής, συντήρησης και διακίνησης των τροφίμων * αξιολογούν τις τάσεις της αγοράς των τροφίμων |

## 3.4. Προοπτικές Επαγγελματικής Απασχόλησης των Αποφοίτων του Τμήματος

Οι απόφοιτοι του Τμήματος Επιστήμης και Τεχνολογίας Τροφίμων θα έχουν αποκτήσει τις απαραίτητες γνώσεις και θα έχουν αναπτύξει τις κατάλληλες δεξιότητες, ώστε να μπορούν στη συνέχεια να απασχοληθούν ως Επιστήμονες Τροφίμων στον ευρύτερο αγροδιατροφικό χώρο. Πιο συγκεκριμένα μπορούν να εργαστούν ως στελέχη στον ιδιωτικό και δημόσιο τομέα ή ως αυτοαπασχολούμενοι ως εξής (ενδεικτικά):

1. σε βιομηχανίες και βιοτεχνίες επεξεργασίας, μεταποίησης και συντήρησης τροφίμων, για την παραγωγή και τον ποιοτικό έλεγχο των τροφίμων
2. σε εργαστήρια ανάλυσης και ελέγχου τροφίμων, δημόσια ή ιδιωτικά (δυνατότητα ίδρυσης τέτοιων εργαστηρίων)
3. στην εμπορία και διακίνηση εξοπλισμού βιοµηχανιών και βιοτεχνιών τροφίµων και πρόσθετων ή πρώτων υλών αυτών
4. ως σύμβουλοι επιχειρήσεων τροφίμων με ρόλο συμβουλευτικό αναφορικά με την ποιότητα και την ασφάλεια των τροφίμων.
5. σε ερευνητικά κέντρα
6. σε αρμόδιες δημόσιες υπηρεσίες (Ενιαίο Φορέα Ελέγχου Τροφίμων, Υπουργείο Αγροτικής Ανάπτυξης και Τροφίμων κ.λπ.) και διεθνείς οργανισμούς
7. συμμετοχή στην εκπόνηση μελετών και στην επίβλεψη για την κατασκευή ή επέκταση βιομηχανιών και βιοτεχνιών τροφίμων

## 3.5 Διάρθρωση του Τμήματος

### 3.5.1 Διοίκηση του Τμήματος

Όργανα διοίκησης του Τμήματος είναι ο Πρόεδρος του Τμήματος, ο Αντιπρόεδρος και η Συνέλευση αυτού που απαρτίζεται από όλα τα μέλη ΔΕΠ του Τμήματος (καθηγητές και υπηρετούντες λέκτορες), εκπρόσωπο των μελών Ε.ΔΙ.Π και Ε.Τ.Ε.Π. και εκπρόσωπο των προπτυχιακών και μεταπτυχιακών φοιτητών.

*Πρόεδρος Τμήματος*: Ιωακείμ Σπηλιόπουλος, Αναπληρωτής Καθηγητής

*Αντιπρόεδρος Τμήματος*: Μαρίνα Παπαδέλλη, Αναπληρώτρια Καθηγήτρια

*Γραμματέας*: Φουρτούνη Μαρία, Διοικητικό προσωπικό ΔΕ

### 3.5.2 Προσωπικό του Τμήματος

Το Τμήμα διαθέτει το ακόλουθο Εκπαιδευτικό, Τεχνικό και Διοικητικό προσωπικό:

**Α) Μέλη Διδακτικού Ερευνητικού Προσωπικού (ΔΕΠ) :**

Το Τμήμα διαθέτει τα ακόλουθα δώδεκα μέλη ΔΕΠ:

1. Δρ. Βαρζάκας Θεόδωρος, Καθηγητής. Γνωστικό Αντικείμενο «Τεχνολογίες Επεξεργασίας Τροφίμων και Συστήματα Διαχείρισης Ποιότητας και Ασφάλειας Τροφίμων»
2. Δρ. Καπόλος Ιωάννης, Καθηγητής. Γνωστικό Αντικείμενο: «Χημεία και Βιοχημεία Γεωργικών Προϊόντων».
3. Δρ. Παπαδέλλη Μαρίνα, Καθηγήτρια. Γνωστικό Αντικείμενο «Μικροβιολογία Προϊόντων και Παραπροϊόντων Βιομηχανιών Τροφίμων»
4. Δρ. Σπηλιόπουλος Ιωακείμ, Καθηγητής. Γνωστικό Αντικείμενο «Οργανική Χημεία Συνθετικά Μακρομόρια»
5. Δρ. Φαρμάκης Λάμπρος, Επίκουρος Καθηγητής. Γνωστικό Αντικείμενο «Ανάλυση, Χαρακτηρισμός και Διεργασίες Κολλοειδών Τροφίμων»
6. Δρ. Αγριοπούλου Σοφία, Επίκουρη Καθηγήτρια. Γνωστικό Αντικείμενο «Μετασυλλεκτική Διαχείριση Τροφίμων Φυτικής Προέλευσης-Μυκοτοξίνες»
7. Δρ. Ασπρίδου Ζαφείρω Επίκουρη Καθηγήτρια. Γνωστικό Αντικείμενο «Τεχνολογία και Ποιότητα Τροφίμων Ζωικής Προέλευσης»
8. Δρ. Βογοπούλου Αρετή, Λέκτορας. Ειδικότητα «Αγγλική Γλώσσα»
9. Δρ. Ρεκούμη Κωνσταντίνα, Λέκτορας. Ειδικότητα «Ποιοτικός Έλεγχος και Τυποποίηση Γεωργικών Προϊόντων»
10. Κάππος Αλέξανδρος, Λέκτορας Εφαρμογών. Ειδικότητα «Χημεία»
11. Κουτρουμπής Φώτης, Λέκτορας Εφαρμογών. Ειδικότητα «Γεωπονία»
12. Ξηρογιάννης Γεώργιος, Λέκτορας Εφαρμογών. Ειδικότητα «Γεωπονία»

**Β) Εντεταλμένοι Διδακτικό - Άλλο διδακτικό προσωπικό**

Για να καλυφθούν οι διδακτικές ανάγκες του Τμήματος που δεν καλύπτονται από το υπάρχον προσωπικό ΔΕΠ, προσλαμβάνεται κάθε έτος και ο αναγκαίος αριθμός έκτακτου προσωπικού στο πλαίσιο του προγράμματος ΕΣΠΑ για την «Απόκτηση Ακαδημαϊκής Εμπειρίας» καθώς και Εντεταλμένους Διδάσκοντες. Τα παρακάτω μέλη υπηρετούσαν. Τα ακαδημαϊκό έτος 2024-2025 υπηρετούσαν στο Τμήμα οιΕντεταλμένοι Διδάσκοντες:

**Εντεταλμένοι Διδάσκοντες στο πλαίσιο του έργου ΕΣΠΑ “Απόκτηση Ακαδημαϊκής Διδακτικής Εμπειρίας”:**

1. Δρ. Καλογερά Μαρία

2. Δρ. Αρβανίτη Μαριάννα

3. Δρ. Αλκμήνη Αναστασιάδη

**Εντεταλμένοι Διδάσκοντες:**

1. Δρ. Παυλίδης Δημήτριος

2. Δρ. Ρουβέλας Παναγιώτης

3. Δρ. Παναγιωτίδη Βάγια

**Γ) Ειδικό Διδακτικό Προσωπικό (Ε.ΔΙ.Π.)**

1. Τσαγκάρη Σταυρούλα, M.Sc. Γνωστικό αντικείμενο «Τεχνολογίες Επεξεργασίας Φυτικών Προϊόντων»
2. Σταματελοπούλου Ευγενία, M.Sc. Γνωστικό αντικείμενο «Εργαστηριακές Μέθοδοι Χημικής Ανάλυσης Τροφίμων & Οίνου»

**Δ) Ειδικό Τεχνικό Εργαστηριακό Προσωπικό (Ε.Τ.Ε.Π.) και**

Το Τμήμα διαθέτει τα ακόλουθα δύο μέλη ΕΤΕΠ:

1. Δρ. Γκόβαρη Μαρία Ειδικότητα «Τεχνολογία και μικροβιολογία προϊόντων ζωικής προέλευσης»

2. Οικονομόπουλος Ιωάννης, M.Sc. Ειδικότητα «Πληροφορική»

**Ε) Συνεργαζόμενα μέλη ΔΕΠ**

Για να καλυφθούν οι διδακτικές ανάγκες το Τμήμα συνεργάζεται με μέλη ΔΕΠ από άλλα Τμήματα του Πανεπιστημίου Πελοποννήσου

Κατά το ακαδημαϊκό έτος 2022-2023 το Τμήμα συνεργάστηκε με τους

1. Δελή Κωνσταντίνο, Αναπληρωτή Καθηγητή,

2. Μαυριδόγλου Γεώργιος Επικουρος Καθηγητής

**ΣΤ) Διοικητικό Προσωπικό**

Η Γραμματεία του Τμήματος διαθέτει το ακόλουθο Διοικητικό Προσωπικό:

1. Φορτούνη Μαρία, Αναπληρώτρια Προϊσταμένη Γραμματείας, Διοικητικό προσωπικό ΔΕ.
2. Αγγελοπούλου Ευγενία, Διοικητικό προσωπικό ΔΕ

E-mail επικοινωνίας: [fst-secr@uop.gr](mailto:Fst-secr@uop.gr)

### 3.5.3. Εργαστήρια και εργαστηριακές υποδομές

Το Τμήμα Επιστήμης και Τεχνολογίας Τροφίμων διαθέτει σύγχρονες εργαστηριακές υποδομές που καλύπτουν τις διδακτικές και ερευνητικές ανάγκες του αλλά και άλλων Τμημάτων του Πανεπιστημίου Πελοποννήσου,σε θέματα που εμπίπτουν στα γνωστικά αντικείμενα κάθε εργαστηρίου.

Το Τμήμα Επιστήμης και Τεχνολογίας του Πανεπιστημίου Πελοποννήσου έχει οργανωμένα τα παρακάτω εργαστήρια τα οποία χρησιμοποιούνται για τις εκπαιδευτικές και ερευνητικές ανάγκες του τμήματος :

* Εργαστήριο Οργανικής Χημείας
* Εργαστήριο Αναλυτικής Χημείας
* Εργαστήριο Ενόργανης Χημικής Ανάλυσης
* Εργαστήριο Φυσικοχημείας Τροφίμων
* Εργαστήριο Βιοχημείας Τροφίμων
* Εργαστήριο Χημείας Τροφίμων
* Εργαστήριο Μικροβιολογίας Τροφίμων
* Εργαστήριο Συσκευασίας Τροφίμων
* Εργαστήριο Επεξεργασίας Τροφίμων
* Εργαστήριο Μηχανικής Τροφίμων
* Εργαστήριο Οργανοληπτικού Ελέγχου Τροφίμων
* Εργαστήριο Τεχνολογίας και Ποιότητας Σιτηρών
* Εργαστήριο Τεχνολογίας και Ποιότητας Λιπών & Ελαίων
* Εργαστήριο Τεχνολογίας και Ποιότητας Φρούτων & Λαχανικών
* Εργαστήριο Τεχνολογίας και Ποιότητας Κρέατος και Κρεατοσκευασμάτων
* Εργαστήριο Τεχνολογίας και Ποιότητας Γάλακτος και Γαλακτοκομικών Προϊόντων
* Εργαστήριο Ηλεκτρονικών Υπολογιστών

Έντεκα (11) εργαστηριακές αίθουσες με τον εξοπλισμό τους, χρησιμοποιούνται για τη διδασκαλία των εργαστηριακών μαθημάτων. Οι αίθουσες αυτές είναι:

**Εργαστηριακή Αίθουσα 28**

Στην αίθουσα αυτή πραγματοποιείται το εργαστηριακό μάθημα: Ανάλυση Τροφίμων. Ο εξοπλισμός που περιλαμβάνει η αίθουσα είναι: φασματοφωτόμετρο ορατού-υπεριώσους (UV-vis), φασματοφωτόμετρο υπέρυθρου (FT-IR), φασματοφωτόμετρο φθορισμού, σύστημα ηλεκτροχημικής ανάλυσης που αποτελείται από ποτενσιοστάτη EPSILON σύστημα Controlled Growth Mercury Electode Cell stand και σύστημα κυκλικής βολταμετρίας BASI CELL STAND C3, διαφορικό θερμιδόμετρο σάρωσης (DSC), και σύστημα θερμοστατικής ανάλυσης (TGA), rotary evaporator, συσκευή flash χρωματογραφίας, φυγόκεντρος, υδατόλουτρο με ανακίνησης, φούρνος θέρμανσης υπό κενό, αντλία κενού, συλλέκτης κλασμάτων χρωματογραφίας (fraction collector), λάμπα UV, ζυγοί (2), κλίβανος ξήρανσης, θερμαινόμενοι μαγνητικοί αναδευτήρες (13), συσκευή προσδιορισμού σημείου τήξεως, αυτόματες πιπέτες ρυθμιζόμενου όγκου, απαγωγοί (2), περιστροφικός εξατμιστήρας (rotary evaporator), pHμετρα, ψυγείο δίπορτο, στήλη απιονισμού νερού, υάλινος εξοπλισμός και άλλος μικροεξοπλισμός.

**Εργαστηριακή Αίθουσα 28 Α**

Στην αίθουσα αυτή πραγματοποιούνται τα εργαστηριακά μαθήματα Γενικής και Ανόργανης Χημείας, Οργανικής Χημείας. Ο εξοπλισμός που περιλαμβάνει η αίθουσα είναι: απαγωγός, στήλη απιονισμένου νερού, θερμαντικές πλάκες (2), ηλεκτρικές εστίες (2), σταθερό βαρόμετρο-θερμόμετρο, ψηφιακό ανεμόμετρο χειρός, μπαταρίες-γεννήτριες τάσης (4), pHμετρο, μπαταρία, θερμαντική πλάκα ανάδευσης, συστήματα οπτικών φακών, γεννήτριες παραγωγής συχνοτήτων (2), ανταλλακτικοί φακοί για συστήματα οπτικών φακών, μεταλλικοί δίσκοι συμπίεσης εδάφους, βάση ρολογιού Eineumdrin 1 Tag, ηλεκτρονικά χρονόμετρα (4), επιτραπέζια χρονόμετρα (2), λάμπες SpeKtrallamee, μεταλλικός δίσκος ρολογιού, φορητό αγωγιμόμετρο, φορητό pHμετρο, φορητό διαθλασίμετρο, μπαταρία φόρτισης με ηλεκτρόδια, μεταλλική τροχήλατη βάση, υάλινος εξοπλισμός και άλλος μικροεξοπλισμός.

**Εργαστηριακή Αίθουσα 63**

Στην αίθουσα αυτή πραγματοποιούνται τα εργαστηριακά μαθήματα: Γενική Μικροβιολογία, Μικροβιολογία Τροφίμων Ι, Μικροβιολογία Τροφίμων ΙΙ. Ο εξοπλισμός που περιλαμβάνει η αίθουσα είναι: Θάλαμος κάθετης νηματικής ροής, κλίβανος υγρής αποστείρωσης (autoclave) με δύο καλάθια, επωαστικός θάλαμος, ψυχόμενος επωαστικός θάλαμος, επωαστικός κλίβανος με ανάδευση, υδατόλουτρο, ψυχόμενη φυγόκεντρος με τις τρεις κεφαλές της, θερμικός κυκλοποιητής (PCR), συσκευή οριζόντιας ηλεκτροφόρησης, τροφοδοτικό, στερεοσκόπιο, ζυγός ακριβείας (7), αναδευτήρας τύπου vortex (3), θερμαινόμενος μαγνητικός αναδευτήρας (3), pHμετρο, ομογενοποιητής τύπου Stomacher, μηχανή παγοτρίματος, φωτόμετρο ορατού και υπεριώδους συνδεδεμένο με ΗΥ-οθόνη-πληκτρολόγιο, σύστημα απεικόνισης πηκτωμάτων ηλεκτροφόρησης συνδεδεμένο με ΗΥ-οθόνη-πληκτρολόγιο, διαφραγματική αντλία πιέσεως-κενού με το αντίστοιχο μεταλλικό χωνί και γυάλινη φιάλη, αυτόματες πιπέτες ρυθμιζόμενου όγκου (έξι), στήλη απιονισμού νερού απόδοσης 1200 λίτρων, φούρνος μικροκυμάτων, ψυγειοκαταψύκτης, οθόνη προβολής με τρίποδα, βιντεοπροβολέας, Micropittecontroller, διανομέας υγρών, απαγωγός, οπτικά μικροσκόπια (4), υάλινος εξοπλισμός και άλλος μικροεξοπλισμός.

**Εργαστηριακή Αίθουσα 68**

Στην αίθουσα αυτή πραγματοποιούνται τα εργαστηριακά μαθήματα: Επεξεργασία Τροφίμων Ι, Επεξεργασία Τροφίμων ΙΙ, Επιστήμη και Τεχνολογία Φρούτων και Λαχανικών ΙΙ και Οινολογία Ι. Ο εξοπλισμός που περιλαμβάνει η αίθουσα είναι: αέριος χρωματογράφος με ανιχνευτή μάζας. αντλία κενού, φούρνοι αποτέφρωσης, απαγωγός εστία, συσκευή παραγωγής υπερκάθαρου νερού, φασματοφωτόμετρο UV-VIS, υδατόλουτρο, ανακινητήρας, ιξωδόμετρο, συσκευή προσδιορισμού λιπαρών Soxhlett, χρωματόμετρο, εναλλάκτες θερμότητας, πιλοτική μονάδα χυμοποίησης και πιλοτική μονάδα οινοποίησης, υάλινος εξοπλισμός και άλλος μικροεξοπλισμός.

**Εργαστηριακή Αίθουσα 71**

Στην αίθουσα αυτή πραγματοποιούνται τα εργαστηριακά μαθήματα: Συσκευασία Τροφίμων, Επιστήμη και Τεχνολογία Φρούτων και Λαχανικών Ι και Επιστήμη και Τεχνολογία Ελιάς και Ελαιόλαδου. Ο εξοπλισμός που περιλαμβάνει η αίθουσα είναι: πιλοτική μονάδα συσκευασίας τυποποίησης και συσκευασίας φρούτων και λαχανικών, πιλοτική μονάδα συσκευασίας και ταξινόμησης ελαιοκάρπου, πιλοτική μονάδα παραγωγής ελαιολάδου, πρέσα, χρωματόμετρο, πενετρόμετρα Effegi (2), διαθλασίμετρα χειρός (4), ζυγός ακριβείας, φούρνος μικροκυμάτων, ηλεκτρική κουζίνα, ψυγείο με καταψύκτη, στήλη απιονισμού νερού, υάλινος εξοπλισμός και άλλος μικροεξοπλισμός.

**Εργαστηριακή Αίθουσα 83Δ**

Στην αίθουσα αυτή πραγματοποιούνται τα εργαστηριακά μαθήματα: Αναλυτική Χημεία, Βιοχημεία Ι, και Φυσικοχημεία Τροφίμων. Ο εξοπλισμός που περιλαμβάνει η αίθουσα είναι: υδατόλουτρο, θερμαινόμενοι μαγνητικοί αναδευτήρες (4), πεχάμετρα (4), συσκευή ηλεκτροφόρησης, εργαστηριακός ζυγός (2) μικροφυγόκεντρος, απαγωγός εστία με παροχή νερού και υγραερίου, υάλινος εξοπλισμός και άλλος μικροεξοπλισμός.

**Εργαστηριακή Αίθουσα 83Γ**

Στην αίθουσα αυτή πραγματοποιείται το εργαστηριακό μάθημα: Χημεία Τροφίμων. Ο εξοπλισμός που περιλαμβάνει η αίθουσα είναι: συσκευή μέτρησης αγωγιμότητας διαλύματος, συσκευή μέτρησης δείκτη διάθλασης, συσκευή μέτρησης της γωνίας του πολωμένου φωτός, συσκευή μέτρησης της επιφανειακής τάσης, θερμαινόμενος μαγνητικός αναδευτήρας (3), πεχάμετρο (3), μανδύας για απόσταξη (3), σύστημα ανοσοενζυμικού προσδιορισμού (ELIZA), συνδεδεμένο με Η/Υ, Οθόνη, πληκτρολόγιο, ποντίκι, εκτυπωτή, εργαστηριακός ζυγός, απαγωγός εστία, υάλινος εξοπλισμός και άλλος μικροεξοπλισμός.

**Εργαστηριακή Αίθουσα 83Ε**

Στην αίθουσα αυτή πραγματοποιείται το εργαστηριακό μάθημα: Ανάλυση Τροφίμων. Ο εξοπλισμός που περιλαμβάνει η αίθουσα είναι: συσκευή ανάλυσης με φωτοδιείσδυση εγγύς υπερύθρου μήκους κύματος συνδεδεμένη με Η/Υ, οθόνη, πληκτρολόγιο, ποντίκι, εκτυπωτή, σύστημα μέτρησης ζήτα δυναμικού, μεγέθους σωματιδίων και μοριακού βάρους συνδεδεμένη με Η/Υ, οθόνη, πληκτρολόγιο, ποντίκι, εκτυπωτή, αέριος χρωματογράφος συνδεδεμένη με Η/Υ, οθόνη, πληκτρολόγιο, ποντίκι, εκτυπωτή, αυτόματος δειγματολήπτης για τον αέριο χρωματογράφο, ανιχνευτής θερμικής αγωγιμότητας για τον αέριο χρωματογράφο, αέριος χρωματογράφος ιονισμού φλόγας με ανιχνευτές FID, ECD, FTD συνδεδεμένος με Η/Υ, οθόνη, πληκτρολόγιο, ποντίκι, εκτυπωτή, communications bus module, σύστημα ανιχνευτή φασματογράφου μάζας για αέριο χρωματογράφο, συνδεδεμένο με Η/Υ, οθόνη, πληκτρολόγιο, ποντίκι, εκτυπωτή, αυτόματος δειγματολήπτης για το σύστημα ανιχνευτή φασματογράφου μάζας για αέριο χρωματογραφία, υγρός χρωματογράφος υψηλής απόδοσης, αυτόματος δειγματολήπτης για τον υγρό χρωματογράφο, φούρνος στήλης για τον υγρό χρωματογράφο, αυτόματος δειγματολήπτης για τον υγρό χρωματογράφο, σύστημα τοποθέτησης φιαλών για τον υγρό χρωματογράφο, communication, degasser, ανιχνευτής φθορισμού, ανιχνευτής δείκτη διάθλασης, ανιχνευτής συστοιχίας διόδων, σύστημα παραγωγοποίησης, σύστημα ανιχνευτή φασματογράφου μάζας τριπλού τετράπολου για υγρή χρωματογραφία (MS/MS) με δύο αντλίες ανιχνευτή MS/MS με πηγή ESI, πηγή APCI, συνδεδεμένη με Η/Υ, οθόνη, πληκτρολόγιο, ποντίκι, εκτυπωτή, φούρνος στηλών, σύστημα τοποθέτησης φιαλών, αυτόματος δειγματολήπτης, βαλβίδα εξωτερική, υγρή χρωματογραφία, αντλία, UPLC/TOF-MS, GC/IMS (Flavor Spec./ e-nose), φασματοφωτόμετρο RAMAN, degassine, γεννήτρια αζώτου, φιάλες αζώτου (1), αργού (1), οξυγόνου (1) με αντίστοιχους ρυθμιστές πίεσης, σύστημα μονοφασικής χρωματογραφίας πεδίου ασύμμετρης ροής συνδεδεμένο με Η/Υ, οθόνη, πληκτρολόγιο, ποντίκι, εκτυπωτή, ανιχνευτής σκέδασης LASER σε 8 γωνίες, αυτόματη ένεση, υγρή χρωματογραφία, ανιχνευτής συστοιχίας διόδων, ανιχνευτής δείκτη διάθλασης, συλλογέας κλασμάτων, ψύκτης δειγμάτων, cummunications, degasser, φασματοφωτόμετρο ορατού υπεριώδους διπλής δέσμης συνδεδεμένο με Η/Υ, οθόνη, πληκτρολόγιο, ποντίκι, εκτυπωτή, φασματοφωτόμετρο (με λογισμικό) υπερύθρου συνδεδεμένη με Η/Υ, οθόνη, πληκτρολόγιο, ποντίκι, εκτυπωτή, φιάλη ηλίου με ρυθμιστή πίεσης, φιάλη υδρογόνου με ρυθμιστή πίεσης, AIRZERO με ρυθμιστή πίεσης, κομπρεσέρ αέρα, ομογενοποιητής υψηλής πίεσης, τρεις γραμμές μεταφοράς αερίων (αζώτου, ηλίου, καθαρού αέρα) με τους ρυθμιστές τους, U.P.S. (3) συνδεδεμένα με τους εργαστηριακούς πάγκους, ψυχόμενος και θερμαινόμενος κυκλοφορητής νερού (2), κλίβανος ξήρανσης, πρέσα, γεννήτρια όζοντος, αναλυτής όζοντος, λουτρό υπερήχων, ζυγός με ακρίβεια δύο δεκαδικών ψηφίων, αναλυτικός ζυγός με ακρίβεια τεσσάρων δεκαδικών ψηφίων, ανοξείδωτος ομογενοποιητής, συσκευή μέτρησης υγρασίας με ρύθμιση θερμοκρασίας, συμπυκνωτής, γεννήτρια υδρογόνου, γεννήτρια αζώτου, αντλία, στήλη απιονισμένου νερού, μύλος άλεσης καρπών, σύστημα παραγωγής υπερκάθαρου νερού, επαγγελματικό πλυντήριο σκευών, φυγόκεντρος, βαθιά κατάψυξη -80oC, λάμπα υπερύθρων με κλωβό, θερμαντικοί μαγνητικοί αναδευτήρες (2), πεχάμετρο, VortexMixer, τραπέζι με ανεξάρτητη τράπεζα για ζυγούς, δύο απαγωγοί, ψυγειοκαταψύκτης υάλινος εξοπλισμός και άλλος μικροεξοπλισμός.

**Εργαστηριακή Αίθουσα 91.1**

Στην αίθουσα αυτή πραγματοποιείται το εργαστηριακό μάθημα: Τεχνολογία και Ποιότητα Αλεύρων και Προϊόντων αυτών. Ο εξοπλισμός που περιλαμβάνει η αίθουσα είναι: αντλία κενού, ξηραντήρας κατάψυξης, ξηραντήρας κενού, αντλία κενού, υγρός χρωματογράφος συνδεδεμένος με Η/Υ, οθόνη, πληκτρολόγιο, ποντίκι, εκτυπωτή, αναλυτής υφής, φυγόκεντρος, spraydrier, φίλτρο-αφυγραντήρας, συμπιεστής αέρος, ψυγείο-βιτρίνα, θερμαινόμενος αναδευτήρας (3).

**Εργαστηριακή Αίθουσα 91.2**

Στην αίθουσα αυτή πραγματοποιούνται τα εργαστηριακά μαθήματα: Επιστήμη Και Τεχνολογία Γάλακτος Και Γαλακτοκομικών Προϊόντων Ι και Επιστήμη Και Τεχνολογία Τροφίμων Ζωικής Προέλευσης Ι. Ο εξοπλισμός που περιλαμβάνει η αίθουσα είναι: Vortex Mixer, θερμαινόμενος μαγνητικός ανιχνευτής, πεχάμετρα (2), ηλεκτρικό μάτι, αναλυτικοί ζυγοί (2), εργαστηριακός ζυγός (1), κλίβανοι ξήρανσης (2), υδατόλουτρο για βουτυρόμετρα, φυγόκεντρος, φορητό φωτόμετρο, σύστημα παραγωγής βουτύρου από κρέμα γάλακτος, σύστημα παραγωγής κρέμας γάλακτος, αναλυτής γάλακτος με εκτυπωτή DPU-414, υάλινος εξοπλισμός και άλλος μικροεξοπλισμός.

**Αίθουσα 91**

Στην αίθουσα αυτή υπάρχει φασματογράφος μάζας MALDI TOF/TOF και ηλεκτρονικό μικροσκόπιο σάρωσης (SEM). Ο εξοπλισμός που περιλαμβάνει η αίθουσα είναι: ηλεκτρονικό μικροσκόπιο σάρωσης, σύστημα στοιχειακής μικροανάλυσης, κυκλοφορητής ψύξης, περιστροφική αντλία (3), σύστημα κυκλοφορητή ψύξης, κομπρεσέρ αέρα, U.P.S., ανιχνευτής (5), φιάλη αργού με δύο ρυθμιστές πίεσης δύο βαθμίδων, φιάλη αζώτου με δύο ρυθμιστές πίεσης δύο βαθμίδων.

Επιπλέον, Το Τμήμα διαθέτει **τρεις (3) πιλοτικές μονάδες** (pilotplants):

• Χυμοποίησης,

• Οινοποίησης,

• Τυποποίησης φρούτων και λαχανικών και

για την εκπαίδευση των φοιτητών στην παραγωγή και τον έλεγχο της ποιότητας προϊόντων τροφίμων.

# 4. Φοιτητικά θέματα

Ακολουθούν πληροφορίες για φοιτητικά θέματα που αφορούν τις σπουδές των φοιτητών στο Τμήμα Επιστήμης και Τεχνολογίας Τροφίμων. Περισσότερες πληροφορίες αναφέρονται στον *Εσωτερικό Κανονισμό Λειτουργίας Προπτυχιακού Προγράμματος Σπουδών* του Τμήματος που είναι αναρτημένος στην ιστοσελίδα του τμήματος (<http://fst.uop.gr/>).

## 4.1 Εγγραφές Πρωτοετών Φοιτητών

Η εγγραφή των πρωτοετών φοιτητών στο Τμήμα Επιστήμης και Τεχνολογίας Τροφίμων πραγματοποιείται μέσω της ηλεκτρονικής εφαρμογής (https://eregister.it.minedu.gov.gr/) του Υπουργείου Παιδείας και Θρησκευμάτων (Υ.ΠΑΙ.Θ). Κατόπιν κάθε φοιτητής πρέπει να αποστείλει τα δικαιολογητικά για την εγγραφή του στην Γραμματεία του Τμήματος προκειμένου να ολοκληρωθεί η εγγραφή του. Αναλυτικότερες οδηγίες για την διαδικασία παρέχονται κάθε φορά από το Υ.Π.ΑΙ.Θ.

Όλοι οι φοιτητές εγγράφονται στο πρώτο εξάμηνο του ΠΠΣ. Εξαιρούνται όσοι προέρχονται από μετεγγραφή, που εγγράφονται στο εξάμηνο του ΠΠΣ που ολοκληρώνεται η μετεγγραφή τους και όσοι εισέρχονται από κατατακτήριες εξετάσεις, οι οποίοι εγγράφονται σε εξάμηνο που αποφασίζει η Συνέλευση του /Τμήματος και πάντως όχι μεγαλύτερο του πέμπτου (5ου) εξαμήνου.

## 4.2 Ανανέωση εγγραφής - Δηλώσεις μαθημάτων

Κάθε φοιτητής στην αρχή κάθε εξαμήνου δηλώνει τα μαθήματα του ΠΠΣ που επιθυμεί να παρακολουθήσει κατά το συγκεκριμένο εξάμηνο (δήλωση μαθημάτων). Η δήλωση των μαθημάτων σε κάθε εξάμηνο επέχει και θέση ανανέωσης της εγγραφής και είναι απαιτητή για να συμμετέχει ενεργά ο φοιτητής στην εκπαιδευτική διαδικασία και να έχει δικαίωμα συμμετοχής στην εξέταση των μαθημάτων.

Η δήλωση μαθημάτων γίνεται αποκλειστικά μέσω του ηλεκτρονικού συστήματος της ηλεκτρονικής γραμματείας. Οι φοιτητές είναι υποχρεωμένοι να διατηρούν και εκτυπωμένο αντίγραφο της ηλεκτρονικής δήλωσης των μαθημάτων, ώστε να αποδεικνύεται η δήλωση των μαθημάτων τους σε περιπτώσεις δυσλειτουργίας του ηλεκτρονικού συστήματος.

Ο ακριβής χρόνος της δήλωσης μαθημάτων καθορίζεται από την Συνέλευση του Τμήματος και ανακοινώνεται έγκαιρα στην ιστοσελίδα του Τμήματος. Εκπρόθεσμες δηλώσεις εξετάζονται κατά περίπτωση από την Συνέλευση του Τμήματος. Σε κάθε εξάμηνο ο ανώτατος αριθμός μαθημάτων που μπορεί να δηλώσει ο φοιτητής είναι

Ο ανώτατος αριθμός μαθημάτων που μπορεί να δηλώσει ένας φοιτητής είναι :

• για το 1ο και 2ο εξάμηνο έξι (6)

• για τα υπόλοιπα εξάμηνα δώδεκα (12).

Πρώτα δηλώνονται τα μαθήματα που οφείλει ο φοιτητής από προηγούμενα εξάμηνα και εφόσον υπάρχει υπόλοιπο πιστωτικών μονάδων δηλώνονται τα μαθήματα του τυπικού εξάμηνου που βρίσκεται ο φοιτητής.

Για το χειμερινό εξάμηνο μπορεί να δηλωθούν μόνον εκείνα τα μαθήματα, τα οποία περιλαμβάνονται στα μαθήματα των χειμερινών εξαμήνων (1ο, 3ο, 5ο, 7ο και 9ο) του προγράμματος σπουδών. Αντίστοιχα, για το εαρινό εξάμηνο μπορεί να δηλωθούν μόνο τα μαθήματα των εαρινών εξαμήνων (2ο, 4ο, 6ο,8ο, και 10ο) του προγράμματος σπουδών. Μαθήματα δηλαδή του χειμερινού εξαμήνου δεν διδάσκονται στο εαρινό και αντιστρόφως. Με απόφαση της Συνέλευσης του Τμήματος καθορίζονται τα προσφερόμενα μαθήματα κάθε εξαμήνου του ενδεικτικού προγράμματος σπουδών.

## 4.3 Κατατακτήριες Εξετάσεις

Δίνεται η δυνατότητα σε όσους επιθυμούν να αποκτήσουν δεύτερο πτυχίο μέσα από διαδικασίες που προβλέπονται από την υπουργική απόφαση με αριθμό Φ1/192329/B3, (ΦΕΚ 3185/Β/16.12.2013). Η Συνέλευση του Τμήματος μετά από αίτηση του ενδιαφερόμενου καθορίζει τα επιμέρους θέματα (εξετάσεις κ.λπ.). Όλες οι ανακοινώσεις σχετικά με τις κατατακτήριες εξετάσεις ανακοινώνονται στην ιστοσελίδα του Τμήματος.

## 4.4 Φοιτητική Μέριμνα και Παροχές (Σίτιση – Στέγαση – Περίθαλψη)

Το Πανεπιστήμιο Πελοποννήσου, στοχεύοντας στη διασφάλιση ικανοποιητικών συνθηκών διαβίωσης για τους φοιτητές του, αλλά και στην προαγωγή της πολιτισμικής – κοινωνικής ανάπτυξης και της σωματικής και ψυχικής υγείας κατά τη διάρκεια της φοίτησης, υποστηρίζει τις παρακάτω υπηρεσίες και παροχές:

1. Φοιτητικό Στεγαστικό Επίδομα

2. Σίτιση

3. Στέγαση

4. Αθλητικές Δράσεις

5. Υποτροφίες

6. Υποστήριξη των Φοιτητών στις Σπουδές του

7. Γραφείο Συνηγόρου του Φοιτητή

8. Γραφείο Διασύνδεσης

9. ΑμεΑ (Διαμόρφωση και υλοποίηση πολιτικών ισότητας)

Επικοινωνία: Τμήμα Φοιτητικών Θεμάτων, Βασ. Κωνσταντίνου 21, Ναύπλιο, 21100, Τηλέφωνο: 27520 96125, 96130, E-mail: [foitmer@uop.gr](mailto:foitmer@uop.gr), Ιστοσελίδα: <http://foitmer.uop.gr>

# 5. Σπουδές

Το Τμήμα Επιστήμης και Τεχνολογίας Τροφίμων του Πανεπιστημίου Πελοποννήσου υλοποιεί τους στόχους του υιοθετώντας σύγχρονες και καινοτόμες διεθνείς πρακτικές στο Πρόγραμμα Σπουδών του, τόσο σε θεωρητικό όσο και σε πρακτικό επίπεδο, προσαρμοσμένων τόσο στη διεθνή όσο και την ελληνική πραγματικότητα. Το Πρόγραμμα έχει σχεδιασθεί ώστε να αναπτύσσεται μέσα από σύγχρονο και ολοκληρωμένο αναλυτικό περίγραμμα μαθημάτων και λοιπών δραστηριοτήτων εκπαίδευσης, αξιοποιώντας την υποδομή του και εφαρμόζοντας πρακτικές από τη διεθνή επιστημονική κοινότητα.

Αρμόδιο θεσμικό όργανο για την κατάρτιση του Προγράμματος Προπτυχιακών Σπουδών και τις απαραίτητες επικαιροποιήσεις του είναι η Συνέλευση του Τμήματος, μετά από εισήγηση της Επιτροπής Προγράμματος Σπουδών.

Η διάρκεια φοίτησης στο ΠΠΣ του Τμήματος ΕΠΙΤΕΤΡΟ είναι **δέκα (10) ακαδημαϊκά εξάμηνα** για τη λήψη διπλώματος στην «Επιστήμη και Τεχνολογία Τροφίμων».

## 5.1. Οργάνωση Προγράμματος Σπουδών

Το ΠΠΣ «Επιστήμη και Τεχνολογία Τροφίμων» διαρκεί **δέκα (10) ακαδημαϊκά εξάμηνα** και προσφέρονται συνολικά εξήντα τέσσερα (64) μαθήματα, συμπεριλαμβανομένου της η Πρακτικής Άσκησης, εκ των οποίων τα πενήντα τρία (53) είναι Υποχρεωτικά (Υ) και τα υπόλοιπα έντεκα (11) είναι Υποχρεωτικά Επιλογής (ΥΕ), εκ των οποίων οι φοιτητές επιλέγουν συνολικά τέσσερα (4). Από το σύνολο των εξήντα τεσσάρων (64) μαθημάτων, τα δεκατρία (13) αφορούν μαθήματα *Γενικού Υποβάθρου (ΓΥ),* τα είκοσι πέντε (25) αφορούν μαθήματα *Ειδικού Υποβάθρου (ΕΥ)* και τα υπόλοιπα είκοσι έξι (26) αφορούν μαθήματα *Ειδικότητας (Ε).* Στα συνολικά εξήντα τέσσερα (64) μαθήματα του ΠΠΣ περιλαμβάνεται η *υποχρεωτική εκπόνηση Διπλωματικής Εργασίας,* η οποία στο πρόγραμμα σπουδών εμφανίζεται ως δύο μαθήματα, Διπλωματική Εργασία Ι και Διπλωματική Εργασία ΙΙ, τα οποία έχουν χαρακτηριστεί ως μαθήματα *Ειδικότητας, Ανάπτυξης Δεξιοτήτων*. Στον **Πίνακα 1** παρουσιάζονται όλες οι κατηγορίες στις οποίες εντάσσονται τα μαθήματα του ΠΠΣ.

Το ακαδημαϊκό έτος 2022-2023 πραγματοποιήθηκε επικαιροποίηση του προγράμματος σπουδών. Το επικαιροποιημένο ***πρόγραμμα σπουδών 2022-2023*** παρακολουθούν οι φοιτητές που εισήχθησαν το έτος 2022. Οι εισαχθέντες τα έτη 2019, 2020 και 2021 παρακολουθούν το παλαιότερο ***πρόγραμμα σπουδών 2019-2020***.

Οι συνολικές διδακτικές πιστωτικές μονάδες (ECTS) που απονέμονται από το σύνολο των μαθημάτων του ΠΠΣ είναι 300, οι οποίες κατανέμονται ανά τριάντα (30) σε καθένα από τα δέκα (10) εξάμηνα σπουδών. Τα ECTS που αντιστοιχούν στο κάθε μάθημα του ΠΠΣ παρουσιάζονται στον **Πίνακα 2** (*πρόγραμμα σπουδών 2019-2020*) και στον **Πίνακα 3** (*πρόγραμμα σπουδών 2022-2023*).

*Πίνακας 1. Κατηγορίες μαθημάτων του ΠΠΣ*

|  |
| --- |
| **ΓΥ (Υ): Μαθήματα Γενικού Υποβάθρου (Υποχρεωτικά)** |
| ΒΙΟΛΟΓΙΑ ΓΕΩΡΓΙΚΩΝ ΠΡΟΪΟΝΤΩΝ (πρόγραμμα σπουδών 2019-2022) ή  ΒΙΟΛΟΓΙΑ ΚΥΤΤΑΡΟΥ (πρόγραμμα σπουδών 2022-2023) |
| ΕΙΣΑΓΩΓΗ ΣΤΗΝ ΠΛΗΡΟΦΟΡΙΚΗ |
| ΜΑΘΗΜΑΤΙΚΑ Ι |
| ΦΥΣΙΚΗ Ι |
| ΓΕΝΙΚΗ ΚΑΙ ΑΝΟΡΓΑΝΗ ΧΗΜΕΙΑ |
| ΕΙΣΑΓΩΓΗ ΣΤΗΝ ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΤΡΟΦΙΜΩΝ |
| ΟΡΓΑΝΙΚΗ ΧΗΜΕΙΑ |
| ΑΝΑΛΥΤΙΚΗ ΧΗΜΕΙΑ |
| ΓΕΝΙΚΗ ΜΙΚΡΟΒΙΟΛΟΓΙΑ |
| ΣΤΑΤΙΣΤΙΚΗ |
| ΜΟΡΙΑΚΗ KAI ΚΥΤΤΑΡΙΚΗ ΒΙΟΛΟΓΙΑ(πρόγραμμα σπουδών 2019-2022) ή  ΒΑΣΙΚΕΣ ΑΡΧΕΣ ΜΟΡΙΑΚΗΣ ΒΙΟΛΟΓΙΑΣ (πρόγραμμα σπουδών 2022-2023) |
| **ΓΥ (ΥΕ):Μαθήματα Γενικού Υποβάθρου (Υποχρεωτικά Επιλογής)** |
| ΜΑΘΗΜΑΤΙΚΑ ΙΙ |
| ΦΥΣΙΚΗ ΙΙ |
| **ΕΥ (Υ): Μαθήματα Ειδικού Υποβάθρου (Υποχρεωτικά)** |
| ΑΓΓΛΙΚΑ ΕΙΔΙΚΟΤΗΤΑΣ Ι |
| ΑΓΓΛΙΚΑ ΕΙΔΙΚΟΤΗΤΑΣ ΙΙ |
| ΒΙΟΧΗΜΕΙΑ Ι |
| ΦΥΣΙΚΟΧΗΜΕΙΑ |
| ΑΡΧΕΣ ΠΟΙΟΤΙΚΟΥ ΕΛΕΓΧΟΥ ΤΡΟΦΙΜΩΝ |
| ΑΓΓΛΙΚΑ ΕΙΔΙΚΟΤΗΤΑΣ ΙΙΙ |
| ΟΙΚΟΝΟΜΙΚΗ ΚΑΙ ΟΡΓΑΝΩΣΗ ΤΩΝ ΕΠΙΧΕΙΡΗΣΕΩΝ ΤΡΟΦΙΜΩΝ |
| ΦΥΣΙΚΕΣ ΔΙΕΡΓΑΣΙΕΣ ΤΡΟΦΙΜΩΝ Ι |
| ΕΠΕΞΕΡΓΑΣΙΑ ΤΡΟΦΙΜΩΝ I |
| ΒΑΣΙΚΕΣ ΑΡΧΕΣ ΕΝΟΡΓΑΝΗΣ ΧΗΜΙΚΗΣ ΑΝΑΛΥΣΗΣ |
| ΒΙΟΧΗΜΕΙΑ ΙΙ |
| ΕΠΕΞΕΡΓΑΣΙΑ ΤΡΟΦΙΜΩΝ II |
| ΑΝΑΛΥΣΗ ΤΡΟΦΙΜΩΝ |
| ΣΥΣΚΕΥΑΣΙΑ ΤΡΟΦΙΜΩΝ |
| ΜΙΚΡΟΒΙΟΛΟΓΙΑ ΤΡΟΦΙΜΩΝ Ι |
| ΦΥΣΙΚΕΣ ΔΙΕΡΓΑΣΙΕΣ ΤΡΟΦΙΜΩΝ ΙΙ |
| ΣΧΕΔΙΑΣΜΟΣ ΚΑΙ ΕΞΟΠΛΙΣΜΟΣ ΒΙΟΜΗΧΑΝΙΩΝ ΤΡΟΦΙΜΩΝ |
| ΦΥΣΙΚΟΧΗΜΕΙΑ ΤΡΟΦΙΜΩΝ |
| ΝΟΜΟΘΕΣΙΑ ΤΡΟΦΙΜΩΝ |
| ΣΥΣΤΗΜΑΤΑ ΠΕΡΙΒΑΛΛΟΝΤΙΚΗΣ ΔΙΑΧΕΙΡΙΣΗΣ & ΔΙΑΧΕΙΡΙΣΗ ΑΠΟΒΛΗΤΩΝ ΒΙΟΜΗΧΑΝΙΩΝ ΤΡΟΦΙΜΩΝ |
| ΒΙΟΛΟΓΙΑ ΑΜΠΕΛΟΥ ΚΑΙ ΣΤΟΙΧΕΙΑ ΑΜΠΕΛΟΓΡΑΦΙΑΣ |
| ΤΟΞΙΚΟΛΟΓΙΑ ΤΡΟΦΙΜΩΝ |
| ΔΙΑΤΡΟΦΗ |
| ΕΜΠΟΡΙΑ – ΜΑΡΚΕΤΙΝΓΚ ΤΡΟΦΙΜΩΝ |
| ΔΙΔΑΚΤΙΚΗ ΤΗΣ ΕΠΙΣΤΗΜΗΣ ΤΩΝ ΤΡΟΦΙΜΩΝ |
| **Ε (Υ): Μαθήματα Ειδικότητας (Υποχρεωτικά)** |
| ΧΗΜΕΙΑ ΤΡΟΦΙΜΩΝ |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΦΡΟΥΤΩΝ ΚΑΙ ΛΑΧΑΝΙΚΩΝ I |
| ΒΙΟΤΕΧΝΟΛΟΓΙΑ ΤΡΟΦΙΜΩΝ |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΤΡΟΦΙΜΩΝ ΖΩΙΚΗΣ ΠΡΟΕΛΕΥΣΗΣ Ι |
| ΟΙΝΟΛΟΓΙΑ Ι |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΕΛΙΑΣ ΚΑΙ ΕΛΑΙΟΛΑΔΟΥ |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ Ι |
| ΟΡΓΑΝΟΛΗΠΤΙΚΟΣ ΕΛΕΓΧΟΣ ΤΡΟΦΙΜΩΝ |
| ΤΕΧΝΟΛΟΓΙΑ ΚΑΙ ΕΛΕΓΧΟΣ ΠΟΙΟΤΗΤΑΣ ΝΕΡΟΥ ΚΑΙ ΑΝΑΨΥΚΤΙΚΩΝ |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΦΡΟΥΤΩΝ ΚΑΙ ΛΑΧΑΝΙΚΩΝ II |
| ΣΥΣΤΗΜΑΤΑ ΔΙΑΧΕΙΡΙΣΗΣ ΠΟΙΟΤΗΤΑΣ ΚΑΙ ΑΣΦΑΛΕΙΑΣ ΤΡΟΦΙΜΩΝ |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΑΛΕΥΡΩΝ ΚΑΙ ΠΡΟΪΟΝΤΩΝ ΑΥΤΩΝ |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΤΡΟΦΙΜΩΝ ΖΩΙΚΗΣ ΠΡΟΕΛΕΥΣΗΣ ΙΙ |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ ΙΙ |
| ΜΙΚΡΟΒΙΟΛΟΓΙΑ ΤΡΟΦΙΜΩΝ ΙΙ |
| **Ε (ΥΕ):Μαθήματα Ειδικότητας (Υποχρεωτικά Επιλογής)** |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΛΙΠΩΝ ΚΑΙ ΕΛΑΙΩΝ |
| ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΠΡΟΣΘΕΤΩΝ ΚΑΙ ΓΛΥΚΑΝΤΙΚΩΝ ΥΛΩΝ ΤΡΟΦΙΜΩΝ |
| ΟΙΝΟΛΟΓΙΑ ΙΙ |
| ΑΥΤΟΜΑΤΙΣΜΟΙ ΣΤΗ ΒΙΟΜΗΧΑΝΙΑ ΤΡΟΦΙΜΩΝ |
| ΤΕΧΝΟΛΟΓΙΑ ΑΡΩΜΑΤΙΚΩΝ ΚΑΙ ΦΑΡΜΑΚΕΥΤΙΚΩΝ ΦΥΤΩΝ |
| ΔΙΑΧΕΙΡΙΣΗ ΖΩΙΚΩΝ ΕΧΘΡΩΝ ΑΠΟΘΗΚΕΥΜΕΝΩΝ ΤΡΟΦΙΜΩΝ |
| ΖΥΘΟΠΟΙΙΑ ΚΑΙ ΑΠΟΣΤΑΓΜΑΤΑ |
| ΑΝΑΠΤΥΞΗ ΠΡΟΪΟΝΤΩΝ ΤΡΟΦΙΜΩΝ |
| ΠΡΑΚΤΙΚΗ ΑΣΚΗΣΗ |
| **Ε, ΑΔ (Υ) Μαθήματα Ειδικότητας, Ανάπτυξης Δεξιοτήτων (Υποχρεωτικά)** |
| ΔΙΠΛΩΜΑΤΙΚΗ ΕΡΓΑΣΙΑ Ι |
| ΔΙΠΛΩΜΑΤΙΚΗ ΕΡΓΑΣΙΑ ΙΙ |

**Ένας φοιτητής προκειμένου να αποφοιτήσει, θα πρέπει να παρακολουθήσει επιτυχώς πενήντα πέντε (55) μαθήματα του Προγράμματος Σπουδών και να εκπονήσει Διπλωματική Εργασία (που αντιστοιχεί σε δύο μαθήματα Διπλωματική Εργασία Ι και ΙΙ με συνολικά 30 διδακτικές πιστωτικές μονάδες ECTS), τα οποία συνολικά αντιστοιχούν σε τριακόσιες (300) διδακτικές πιστωτικές μονάδες ECTS.** Συγκεκριμένα, πρέπει **να παρακολουθήσει επιτυχώς τα πενήντα ένα (51) υποχρεωτικά (Υ) μαθήματα του ΠΠΣ και επιπλέον τέσσερα (4) Υποχρεωτικά Επιλογής (ΥΕ)** και **να εκπονήσει Διπλωματική Εργασία**. Κατά το καλοκαίρι του 5ου έτους σπουδών οι φοιτητές μπορούν **προαιρετικά να υλοποιήσουν Πρακτική Άσκηση** διάρκειας τριών (3) μηνών, που αποτελεί μία από τις συνολικά τέσσερις επιλογές ανάμεσα από τις οποίες οι φοιτητές διαλέγουν για το μάθημα Επιλογή 4 του 10ου εξάμηνου στο πρόγραμμα σπουδών (δες Πινάκα 2 ή 3). Η Πρακτική Άσκηση βαθμολογείται ως αυτοτελές μάθημα. Η βαθμολόγηση της Πρακτικής Άσκησης πραγματοποιείται από τον Επόπτη Καθηγητή του κάθε φοιτητή που ορίζει η Συνέλευση του Τμήματος, σε κλίμακα 0-10 όπως και τα υπόλοιπα μαθήματα. Η βαθμολόγηση στηρίζεται στην αξιολόγηση της έκθεσης πεπραγμένων που υποχρεούται να υποβάλει ο κάθε φοιτητής στον Επόπτη Καθηγητή του, η οποία συνοδεύεται από εβδομαδιαίο ημερολόγιο εργασιών, υπογεγραμμένο από τον φοιτητή και τον Υπεύθυνο του Φορέα. Λεπτομέρειες για τις διαδικασίες που σχετίζονται με την Πρακτική Άσκηση περιέχονται στον *Κανονισμό Πρακτικής Άσκησης* που είναι αναρτημένος στην ιστοσελίδα του τμήματος (<http://fst.uop.gr/>).

## 5.2. Πιστωτικές μονάδες (ECTS)

Το Ευρωπαϊκό Σύστημα Μεταφοράς και Συσσώρευσης Πιστωτικών Μονάδων (ECTS) είναι ένα εργαλείο του ευρωπαϊκού χώρου τριτοβάθμιας εκπαίδευσης που προωθεί τη διαφάνεια στις σπουδές και τα ακαδημαϊκά μαθήματα. Βοηθά τους φοιτητές να μετακινούνται από χώρα σε χώρα και να κατοχυρώνουν τα ακαδημαϊκά τους προσόντα και τις περιόδους σπουδών τους στο εξωτερικό. Βάσει του ECTS, οι ακαδημαϊκές πιστωτικές μονάδες που συγκεντρώνονται σε ένα ίδρυμα τριτοβάθμιας εκπαίδευσης συνυπολογίζονται για την απόκτηση ενός τίτλου σπουδών σε ένα άλλο ίδρυμα.

Οι πιστωτικές μονάδες ECTS αντιπροσωπεύουν καθορισμένα μαθησιακά αποτελέσματα και τον αντίστοιχο φόρτο εργασίας τους. Το ECTS ενισχύει την ευελιξία των προγραμμάτων σπουδών για τους φοιτητές. Πρόκειται για κεντρικό εργαλείο στο πλαίσιο της διαδικασίας της Μπολόνια, η οποία έχει ως στόχο να διευκολύνει τη σύγκριση των εθνικών εκπαιδευτικών συστημάτων σε διεθνές επίπεδο. Επίσης, με το ECTS γίνονται σαφέστερα και πιο εύχρηστα ορισμένα άλλα έγγραφα, όπως το παράρτημα διπλώματος, σε διάφορες χώρες. Το ECTS έχει υιοθετηθεί από τις περισσότερες χώρες του ευρωπαϊκού χώρου τριτοβάθμιας εκπαίδευσης ως το εθνικό σύστημα πιστοποίησης ακαδημαϊκών μονάδων, ενώ χρησιμοποιείται όλο και περισσότερο και εκτός.

Στην Ελλάδα, η εφαρμογή του Συστήματος Μεταφοράς και Συσσώρευσης Πιστωτικών Μονάδων (ECTS) στα Πανεπιστήμια έγινε με την υπ’ αριθμ. Φ5/89656/Β3 Υπουργική Απόφαση (ΦΕΚ 1466/Β/2007). Σύμφωνα με αυτήν, ο φόρτος εργασίας που απαιτείται να καταβάλει κάθε φοιτητής **κατά τη διάρκεια ενός (1) ακαδημαϊκού έτους πλήρους φοίτησης** που περιλαμβάνει κατά μέσο όρο τριάντα έξι (36) έως σαράντα (40) πλήρεις εβδομάδες διδασκαλίας, προετοιμασίας και εξετάσεων, αποτιμάται μεταξύ χιλίων πεντακοσίων (1.500) και χιλίων οκτακοσίων (1.800) ωρών εργασίας, οι οποίες αντιστοιχούν σε **εξήντα (60) πιστωτικές μονάδες (ECTS)** που αφορούν φόρτο εργασίας ενός ακαδημαϊκού έτους, 30 ECTS για φόρτο εργασίας ενός εξαμήνου και 20 ECTS για φόρτο εργασίας ενός τριμήνου. Με βάση τα παραπάνω, οι **πενταετούς διάρκειας σπουδές** πρέπει να αντιστοιχούν σε συνολικά **300 πιστωτικές μονάδες ECTS**, ενώ οι **τετραετούς διάρκειας σπουδές** σε συνολικά **240 πιστωτικές μονάδες ECTS.**

## 5.3 Εξετάσεις

Η αξιολόγηση των φοιτητών στα μαθήματα του ΠΠΣ γίνεται με γραπτές εξετάσεις κατά την διάρκεια των εξεταστικών περιόδων στο τέλος κάθε εξάμηνου. Το πρόγραμμα των εξετάσεων ανακοινώνεται είκοσι (20) ημέρες πριν την έναρξη της εξεταστικής περιόδου. Σε μία ημέρα εξέτασης απαγορεύεται να εξετάζονται δύο μαθήματα του ίδιου εξαμήνου. Ο κάθε διδάσκων έχει πλήρη ακαδημαϊκή ελευθερία στον τρόπο, τη διαδικασία, το χρόνο και το περιεχόμενο της εξέτασης κάθε μαθήματος, αρκεί να τηρεί την νομιμότητα, την αρχή της διαφάνειας, της ισοτιμίας κα των ίσων ευκαιριών για όλους τους φοιτητές. Μπορεί να χρησιμοποιήσει και άλλους τρόπους αξιολόγησης σε συνδυασμό με τις γραπτές εξετάσεις όπως εργασίες, εξετάσεις προόδου, προφορικές εξετάσεις κατά την διάρκεια του εξάμηνου. Η στάθμιση της βαρύτητας κάθε τρόπου αξιολόγησης καθορίζεται από τον ίδιο τον εξεταστή και γνωστοποιείται έγκαιρα στους φοιτητές.

Κάθε φοιτητής έχει δικαίωμα συμμετοχής στις εξετάσεις μόνον εκείνων των μαθημάτων του συγκεκριμένου εξαμήνου, τα οποία έχει μόνος του καθορίσει με τη δήλωση μαθημάτων εξαμήνου, που κατέθεσε στην αρχή του εξαμήνου. Φοιτητές που δεν έχουν υποβάλει δήλωση μαθημάτων ή έχουν υποβάλει εκπρόθεσμες δηλώσεις δεν γίνονται δεκτοί στις εξετάσεις του εξαμήνου. Οποιαδήποτε βαθμολογία κατατεθεί εκ παραδρομής από διδάσκοντα για φοιτητές που δεν έχουν εγγραφεί εγκαίρως σε μάθημα δεν μπορεί να επικυρωθεί από τη Γραμματεία.

Με απόφαση της Συνέλευσης του Τμήματος και σύμφωνα με την παρ. 3, άρθρο 65, ν.4957/2022 οι φοιτητές που περάτωσαν την κανονική φοίτηση (5 έτη) έχουν τη δυνατότητα να εξετάζονται σε όλα τα μαθήματα που οφείλουν, εφόσον προηγηθεί ηλεκτρονική δήλωσή τους για τα μαθήματα που επιθυμούν να εξεταστούν.

Οι ημερομηνίες των εξεταστικών περιόδων καθορίζονται από την Σύγκλητο και αναφέρονται στο ακαδημαϊκό ημερολόγιο, ενώ το αναλυτικό πρόγραμμα κάθε περιόδου ανακοινώνεται έγκαιρα από τη Γραμματεία του Τμήματος.

Ο τυπικός χρόνος των γραπτών εξετάσεων δεν μπορεί να ξεπερνά τις δύο (2) ώρες. Ο διδάσκων έχει την δυνατότητα να καθορίζει τον χρόνο εξέτασης με βάση τις ιδιαιτερότητες της εξέτασης. Η επίδοση των φοιτητών στα μαθήματα βαθμολογείται στην κλίμακα 0-10, με άριστα το δέκα (10) και ελάχιστο βαθμό επιτυχίας το πέντε (5). Οι βαθμοί δίνονται με διαβαθμίσεις ακέραιων ή και μισών μονάδων (0, 0,5, 1, 1,5 κ.ο.κ).

Ειδική μέριμνα λαμβάνεται για την εξέταση φοιτητών με αποδεδειγμένη, πριν από την εισαγωγή τους στο Τμήμα, δυσλεξία ή αντίστοιχη νοητική δυσλειτουργία σύμφωνα με τις κείμενες διατάξεις. Η εναλλακτική εξέταση αυτών των φοιτητών(πχ προφορική) διενεργείται από τον διδάσκοντα. Η εξέταση πραγματοποιείται παράλληλα με την γραπτή εξέταση, στα ίδια θέματα. Ο βαθμός της εξέτασης ανακοινώνεται μαζί με τους βαθμούς των γραπτών εξετάσεων.

Οι εξεταστές οφείλουν να υποβάλλουν ηλεκτρονικά τα αποτελέσματα των τελικών εξετάσεων, για κάθε μάθημα, εντός είκοσι πέντε (25) ημερών από την ημέρα διεξαγωγής της εξέτασης. Δίνεται η δυνατότητα επαναξιολόγησης (για βελτίωση βαθμού) σε έως πέντε (5) μαθήματα στις εξεταστικές περιόδους του Ιανουαρίου/Φεβρουαρίου, Ιουνίου και Σεπτεμβρίου του 5ου έτους σπουδών και αφορά τα μαθήματα των προηγούμενων ετών.

Δεν επιτρέπεται η μεταφορά βαθμού φοιτητή από μια εξεταστική περίοδο σε άλλη. Αν ο φοιτητής αποτύχει περισσότερες από τρεις (3) φορές στο ίδιο μάθημα, δύναται να ζητήσει, με αίτησή του προς τον Πρόεδρο του Τμήματος, να αξιολογηθεί από τριμελή επιτροπή, η οποία αποτελείται από διδακτικό προσωπικό του ίδιου ή άλλου Τμήματος του Α.Ε.Ι. με γνωστικό αντικείμενο ίδιο ή συναφές με αυτό του προς εξέταση μαθήματος, στην οποία δεν δύναται να συμμετέχει ο διδάσκων του μαθήματος. Αν ο Πρόεδρος του Τμήματος δεν ορίσει τα μέλη της επιτροπής του πρώτου εδαφίου εντός ενός (1) μηνός από την υποβολή της αίτησης, ο φοιτητής δύναται να ζητήσει τον ορισμό τους από τον Κοσμήτορα της Σχολής. Αν δεν ορισθεί επιτροπή από κανένα από τα αρμόδια όργανα εντός εξήντα (60) ημερών από την υποβολή του αιτήματος, ο φοιτητής υποβάλλει την αίτησή του στο Υπουργείο Παιδείας και Θρησκευμάτων. Η αξιολόγηση από την τριμελή επιτροπή της παρούσας πραγματοποιείται οποτεδήποτε εντός του ακαδημαϊκού έτους Τα γραπτά φυλάσσονται υποχρεωτικά και με επιμέλεια του υπεύθυνου διδάσκοντα για δώδεκα (12) μήνες. Μετά την πάροδο του χρόνου αυτού τα γραπτά καταστρέφονται, εκτός εάν εκκρεμεί σχετική ποινική, πειθαρχική ή οποιαδήποτε άλλη διοικητική διαδικασία.

## 5.4 Κανονισμός Σπουδών

Το Τμήμα Επιστήμης και Τεχνολογίας Τροφίμων του Πανεπιστημίου Πελοποννήσου διαθέτει εγκεκριμένο *Εσωτερικό Κανονισμό Λειτουργίας Προπτυχιακού Προγράμματος Σπουδών* διάρκειας δέκα (10) ακαδημαϊκών εξαμήνων ο οποίος εγκρίθηκε στην 10/30-5-2022 Συνέλευση του Τμήματος και είναι αναρτημένος στην ιστοσελίδα του Τμήματος (<http://fst.uop.gr/>).

## 5.5 Εκπαιδευτικές εκδρομές

Οι εκπαιδευτικές εκδρομές οργώνονται στα πλαίσια ενός μαθήματος και έχουν σκοπό να έρθουν σε επαφή οι φοιτητές με παραγωγικές μονάδες που δραστηριοποιούνται στον χώρο των τροφίμων. Οι εκπαιδευτικές εκδρομές οργανώνονται κατόπιν πρότασης του διδάσκοντα και εγκρίνονται από την Συνέλευση του Τμήματος. Για την έγκριση της εκδρομής κατατίθεται στην συνέλευση το πλήρες πρόγραμμα της εκπαιδευτικής εκδρομής καθώς και ο προγραμματισμός αναπλήρωσης μαθημάτων/εργαστηρίων που δεν θα πραγματοποιηθούν λόγω εκδρομής.

Οι εκπαιδευτικές εκδρομές προγραμματίζονται στην έναρξη κάθε ακαδημαϊκού έτους. Το Τμήμα μπορεί να καλύψει το σύνολο ή μέρος της δαπάνης για την πραγματοποίηση της εκδρομής, με βάση την οικονομική του δυνατότητα.

Κάθε εκπαιδευτική εκδρομή συνοδεύεται από μέλος ΔΕΠ ή ΕΔΙΠ που διδάσκει το μάθημα στο πλαίσιο του οποίου πραγματοποιείται η εκπαιδευτική εκδρομή. Επιπλέον μπορεί να συνοδεύει και άλλο μέλος ΔΕΠ ή ΕΔΙΠ του Τμήματος.

## 5.6 Διδακτικά συγγράμματα

Το διδακτικό έργο υποστηρίζεται με τα αντίστοιχα διδακτικά συγγράμματα ή άλλα βοηθήματα τα οποία χορηγούνται δωρεάν στους φοιτητές, όπως ακόμα και με την εξασφάλιση της ενημέρωσης και της πρόσβασής τους στη σχετική ελληνική και ξένη βιβλιογραφία (άρθρ. 15 Ν 3549/07 και Π.Δ. 226/2007).

Η Συνέλευση του Τμήματος καθορίζει μετά από εισήγηση των μελών ΔΕΠ κατάλογο συγγραμμάτων και διδακτικών βοηθημάτων για κάθε μάθημα, τα οποία θεωρεί κατάλληλα για την διδασκαλία του μαθήματος μέχρι τέλος Μαΐου κάθε ακαδημαϊκού έτους. Σε κάθε μάθημα προτείνονται δύο ή περισσότερα συγγράμματα που καλύπτουν το περίγραμμα του μαθήματος. Κάθε φοιτητής δικαιούται ένα σύγγραμμα για κάθε μάθημα (υποχρεωτικό ή επιλογής) που έχει επιλέξει στην δήλωση μαθημάτων στην αρχή κάθε εξάμηνου.

Η επιλογή του συγγράμματος από τους φοιτητές γίνεται μέσω της Ηλεκτρονικής Υπηρεσίας Ολοκληρωμένης Διαχείρισης Συγγραμμάτων «ΕΥΔΟΞΟΣ» (<https://eudoxus.gr/>), του Υπουργείου Παιδείας και Θρησκευμάτων, σε χρόνο που ανακοινώνεται από την Γραμματεία. Κάθε φοιτητής επιλέγει το σύγγραμμα της αρεσκείας του από αυτά που προτείνονται για κάθε μάθημα. Επιλογή δεύτερου συγγράμματος για το ίδιο μάθημα δεν επιτρέπεται ακόμη και αν ο φοιτητής δεν επέλεξε κανένα από τα προτεινόμενα διδακτικά συγγράμματα άλλου ή άλλων υποχρεωτικών ή επιλεγόμενων μαθημάτων του προγράμματος σπουδών. Κάθε διδάσκοντας μπορεί να προτείνει και επιπλέον συγγράμματα που διατίθενται από την Βιβλιοθήκη του Πανεπιστημίου. Οι φοιτητές ενημερώνονται για αυτό το υλικό μέσω της πλατφόρμας e-class του Πανεπιστήμιου Πελοποννήσου.

Κάθε διδάσκοντας μπορεί, εφόσον κρίνει απαραίτητο, να διανείμει περιορισμένο όγκο φωτοτυπημένων σημειώσεων, επικουρικά με τα συγγράμματα του συστήματος ΕΥΔΟΞΟΣ, εφόσον τηρούνται οι κανόνες ακαδημαϊκής δεοντολογίας και λογοκλοπής.

## 5.7 Διπλωματική Εργασία

Για τη λήψη του Διπλώματος του Τμήματος Επιστήμης και Τεχνολογίας Τροφίμων του Πανεπιστημίου Πελοποννήσου είναι απαραίτητη η εκπόνηση Διπλωματικής Εργασίας (Δ.Ε.) κατά τη διάρκεια του 9ου και 10ουεξαμήνου σπουδών, η οποία μπορεί να αναφέρεται: α) Σε ερευνητική εργασία που διεξάγεται από τον φοιτητή μέσα στο πλαίσιο της ερευνητικής δραστηριότητας Εργαστηρίου του Τμήματος ή άλλων ερευνητικών Ιδρυμάτων της χώρας, β) Σε ζητήματα ή προβλήματα τεχνικής ή γεωργοοικονομικής φύσης που εμπίπτουν στα γνωστικά αντικείμενα που θεραπεύει το Τμήμα και γ) Σε βιβλιογραφική επεξεργασία θεμάτων ενδιαφέροντος που άπτεται αυτών του Τμήματος.

Για τον καθορισμό του θέματος της Δ.Ε. ο φοιτητής του Τμήματος Επιστήμης και Τεχνολογίας Τροφίμων αποτείνεται κατά προτεραιότητα σε μέλος ΔΕΠ που συμμετέχει στην εκπαιδευτική διαδικασία (δηλαδή του Τμήματός του), καθώς αυτό καλύπτει τα γνωστικά αντικείμενα από τα οποία μπορεί να επιλέξει το θέμα. Αν συντρέχουν ειδικοί λόγοι, είναι δυνατόν ο φοιτητής του Τμήματος να αποτείνεται για τον καθορισμό θέματος Δ.Ε. και σε μέλη που δεν ανήκουν στο μόνιμο εκπαιδευτικό προσωπικό του Τμήματος (όπως συμβασιούχοι διδάσκοντες Π.Δ. 407/80, μέλη Δ.Ε.Π. ή ΕΔΙΠ άλλων Τμημάτων) με την προϋπόθεση ορισμού συνεπιβλέποντα μέλος Δ.Ε.Π. του Τμήματος, κατά την αίτηση ανάληψης Δ.Ε.

Τόσο ο ορισμός του θέματος της Δ.Ε. όσο και ο ορισμός Τριμελούς Συμβουλευτικής και Εξεταστικής Επιτροπής εγκρίνονται από τη Συνέλευση του Τμήματος, μετά από αίτηση ανάληψης Δ.Ε. του φοιτητή προς την Γραμματεία του Τμήματος και σχετική εισήγηση του Επιβλέποντα Καθηγητή.

Προϋπόθεση για την ανάληψη Δ.Ε. από τον φοιτητή θεωρείται η οφειλή λιγότερων από εννέα (9) μαθημάτων(στον αριθμό αυτό δεν προσμετρούνται τα μαθήματα του 9ου και 10ου εξαμήνου), ενώ προϋπόθεση για την εξέταση της Δ.Ε. θεωρείται η επιτυχής εκπλήρωση όλων των υποχρεώσεων του φοιτητή, όπως αυτές ορίζονται από το Πρόγραμμα Προπτυχιακών Σπουδών. Η εξέταση είναι προφορική και δημόσια και η βαθμολόγηση γίνεται από τον Επιβλέποντα Καθηγητή και δύο άλλα μέλη ΔΕΠ ή ΕΔΙΠ συγγενούς γνωστικού αντικειμένου.

Η Διπλωματική Εργασία συμμετέχει στο σύνολο των Πιστωτικών Μονάδων του Προγράμματος Προπτυχιακών Σπουδών με 30 ECTS, και χωρίζεται σε Διπλωματικής Εργασία Ι (μάθημα 9ου εξαμήνου με 10 ECTS) και Διπλωματική Εργασία ΙΙ (μάθημα 10ου εξαμήνου με 20 ECTS).Περισσότερες λεπτομέρειες περιλαμβάνονται στον *Οδηγό Εκπόνησης Διπλωματικών Εργασιών που είναι αναρτημένος* στην ιστοσελίδα του Τμήματος (<http://fst.uop.gr/>).

## 5.8 Λήψη Διπλώματος

Προϋπόθεση για την απονομή του Διπλώματος είναι ο φοιτητής να έχει επιτύχει στις εξετάσεις των **πενήντα πέντε (55) μαθημάτων** του Προγράμματος Σπουδών(πενήντα ένα (51) υποχρεωτικά και επιπλέον τέσσερα (4) Υποχρεωτικά Επιλογής) και να έχει εκπονήσει **Διπλωματική Εργασία,** τα οποία αντιστοιχούν σε **τριακόσιες (300) συνολικά πιστωτικές μονάδες ECTS.**

Ως χρόνος κτήσης του Διπλώματος κάθε φοιτητή θεωρείται η ημερομηνία ανάρτησης από τον αρμόδιο εξεταστή του βαθμού επιτυχίας της τελευταίας υποχρέωσης του φοιτητή για τη λήψη πτυχίου.

Ο τελικός βαθμός υπολογίζεται από τους βαθμούς των μαθημάτων που παρακολούθησε ο φοιτητής και λαμβάνονται υπόψη για τον υπολογισμό του τελικού βαθμού, καθώς και τον βαθμό της Διπλωματικής Εργασίας. Για τον υπολογισμό, ο βαθμός κάθε μαθήματος πολλαπλασιάζεται επί το πλήθος των Πιστωτικών Μονάδων (ECTS) του μαθήματος και ο βαθμός της Διπλωματικής Εργασίας επί το πλήθος των Πιστωτικών Μονάδων αυτής. Το άθροισμα των επί μέρους γινομένων διαιρείται με το άθροισμα των Πιστωτικών Μονάδων (ECTS) όλων των μαθημάτων και της Δ.Ε.

Χαρακτηρισμός Τελικού Βαθμού

• 5,0 - 6,49 = ΚΑΛΩΣ

• 6,50 - 8,49 = ΛΙΑΝ ΚΑΛΩΣ

• 8,50 - 10 = ΑΡΙΣΤΑ

Παράλληλα με το Δίπλωμα χορηγείται σε κάθε απόφοιτο χωρίς καμία οικονομική επιβάρυνση στην ελληνική και στην αγγλική γλώσσα και Παράρτημα Διπλώματος, το οποίο περιλαμβάνει χρήσιμες πληροφορίες σχετικά με τη φύση και το επίπεδο των σπουδών, το γενικότερο πλαίσιο εκπαίδευσης, το περιεχόμενο και το καθεστώς των σπουδών κ.ά. Το Παράρτημα Διπλώματος συμπληρώνει και δεν υποκαθιστά τον επίσημο τίτλο σπουδών ή την αναλυτική βαθμολογία των μαθημάτων.

## 5.9 Ένταξη φοιτητών του παλαιού ΠΠΣ «Τεχνολογία Τροφίμων» στο νέο ΠΠΣ «Επιστήμη και Τεχνολογία Τροφίμων»

Στους φοιτητές του παλαιού προγράμματος σπουδών του Τμήματος Τεχνολογίας Τροφίμων (Τ.Ε.Ι.) δίνεται η δυνατότητα να λάβουν πτυχίο από το νέο Τμήμα Επιστήμης και Τεχνολογίας Τροφίμων. Σύμφωνα με τον Ν.4610/2019, άρθρο 53 «Ένταξη φοιτητών του Τ.Ε.Ι. Πελοποννήσου στο Πανεπιστήμιο Πελοποννήσου», παρ.5, ισχύουν τα ακόλουθα:

*«Οι προπτυχιακοί φοιτητές που εξετάζονται επιτυχώς στα απαιτούμενα για τη λήψη πτυχίου υποχρεωτικά και μαθήματα επιλογής του πρώτου κύκλου σπουδών του Τμήματος Τ.Ε.Ι. εισαγωγής τους, χωρίς να έχουν υπερβεί τη διάρκεια των εξαμήνων που απαιτούνται για τη λήψη του τίτλου σπουδών, σύμφωνα με το ενδεικτικό πρόγραμμα σπουδών, προσαυξανόμενη κατά τέσσερα (4) εξάμηνα,* ***έχουν τη δυνατότητα με αίτηση, που καταθέτουν στη γραμματεία του Τμήματος στο οποίο εντάσσονται σύμφωνα με την παράγραφο 1, αντί να ορκιστούν και να λάβουν πτυχίο Τ.Ε.Ι.,να παρακολουθήσουν επιπλέον μαθήματα από το πρόγραμμα σπουδών του αντίστοιχου Τμήματος Πανεπιστημίου και να λάβουν πτυχίο πανεπιστημιακής εκπαίδευσης****.*

Οι φοιτητές που θα ενταχθούν στο Τμήμα Επιστήμης και Τεχνολογίας Τροφίμων θα πρέπει να παρακολουθήσουν επιπλέον μαθήματα που αντιστοιχούν σε τόσες πιστωτικές μονάδες (ECTS), ώστε να συμπληρωθεί ο απαραίτητος αριθμός των 300 για να λάβουν Δίπλωμα Πανεπιστημιακής Εκπαίδευσης. Τα μαθήματα αυτά καθώς και περιγραφή του τρόπου εφαρμογής των σχετικών μεταβατικών διατάξεων περιλαμβάνονται στον οδηγό *Μεταβατικές Διατάξεις και Οδηγός Αντιστοιχίσεων Μαθημάτων των Προγραμμάτων Σπουδών* *που είναι αναρτημένος* στην ιστοσελίδα του τμήματος (<http://fst.uop.gr/>).

## 5.10 Κατατακτήριες εξετάσεις

Σύμφωνα με το ισχύον θεσμικό πλαίσιο και τις εκάστοτε κείμενες ρυθμίσεις, είναι δυνατή η εισαγωγή πτυχιούχων άλλων Τμημάτων ΑΕΙ στο Πρόγραμμα Σπουδών του Τμήματος ΕΠΙΤΕΤΡΟ μετά από κατατακτήριες εξετάσεις. Οι κατατακτήριες εξετάσεις αφορούν τους αποφοίτους Πανεπιστημίων, καθώς και ισοτίμων προς αυτά ιδρυμάτων(ΑΤΕΙ,ΑΣΠΑΙΤΕ) της Ελλάδας ή του εξωτερικού (αναγνωρισμένα από τον αρμόδιο φορέα), καθώς και των κατόχων Πτυχίων Ανώτερων Σχολών διετούς και υπερδιετούς κύκλου σπουδών αρμοδιότητας Υπουργείου Πολιτισμού, Παιδείας και Θρησκευμάτων και άλλων Υπουργείων, οι όποιοι έχουν δικαίωμα μετά την επιτυχή τους εξέταση στις κατατακτήριες εξετάσεις να εγγραφούν, να φοιτήσουν και να λάβουν επιπλέον τίτλο σπουδών.

Το μέγιστο ποσοστό εισακτέων πτυχιούχων ορίζεται σε ποσοστό 12% επί του αντίστοιχου αριθμού εισακτέων μέσω Εισαγωγικών Πανελλαδικών Εξετάσεων.

Κάθε ακαδημαϊκό έτος οι αιτήσεις συμμετοχής και η κατάθεση των απαιτούμενων δικαιολογητικών των πτυχιούχων υποψηφίων που επιθυμούν να καταταγούν στο Τμήμα υποβάλλονται στο Τμήμα υποδοχής ή και ηλεκτρονικά από 1η έως 15η Νοεμβρίου εκάστου έτους. Οι κατατακτήριες εξετάσεις λαμβάνουν χώρα μεταξύ 1ης και 20ης Δεκεμβρίου εκάστου έτους. Οι κατατακτήριες εξετάσεις διενεργούνται αποκλειστικά με εξετάσεις σε τρία (3) μαθήματα, τα οποία ορίζει η Συνέλευση του Τμήματος, όπως ορίζει επίσης και την εξεταστέα ύλη και το προγραμμάτων εξετάσεων σύμφωνα με την κείμενη νομοθεσία. Περισσότερες πληροφορίες παρέχονται στον *Κανονισμό Κατατακτήριων Εξετάσεων που είναι αναρτημένος* στην ιστοσελίδα του Τμήματος (<http://fst.uop.gr/>).

# 6. Αναλυτικό Πρόγραμμα Προπτυχιακών Σπουδών

Τα μαθήματα του προπτυχιακού προγράμματος σπουδών στο Τμήμα Επιστήμης και Τεχνολογίας Τροφίμων του Πανεπιστημίου Πελοποννήσου κατανέμονται σε **δέκα διδακτικά εξάμηνα**. Το ΠΠΣ περιλαμβάνει συνολικά εξήντα τέσσερα (64) μαθήματα, εκ των οποίων τα πενήντα τρία (53) είναι Υποχρεωτικά (Υ) και τα υπόλοιπα έντεκα (11) είναι Υποχρεωτικά Επιλογής (ΥΕ) εκ των οποίων οι φοιτητές επιλέγουν συνολικά τέσσερα (4). Από το σύνολο των εξήντα τεσσάρων (64) μαθημάτων, τα δεκατρία (13) αφορούν μαθήματα *Γενικού Υποβάθρου (ΓΥ),* τα είκοσι πέντε (25) αφορούν μαθήματα *Ειδικού Υποβάθρου (ΕΥ)* και τα υπόλοιπα είκοσι έξι (26) αφορούν μαθήματα *Ειδικότητας (Ε).* Στα συνολικά εξήντα τέσσερα (64) μαθήματα του ΠΠΣ περιλαμβάνεται η *υποχρεωτική εκπόνηση Διπλωματικής Εργασίας* η οποία στο πρόγραμμα σπουδών εμφανίζεται ως δύο μαθήματα, Διπλωματική Εργασία Ι και Διπλωματική Εργασία ΙΙ, τα οποία έχουν χαρακτηριστεί ως μαθήματα *Ειδικότητας, Ανάπτυξης Δεξιοτήτων*.

Ένας φοιτητής προκειμένου να αποφοιτήσει, θα πρέπει να παρακολουθήσει επιτυχώς **πενήντα πέντε (55) μαθήματα** του Προγράμματος Σπουδών **και να εκπονήσει Διπλωματική Εργασία** (που αντιστοιχεί σε δύο μαθήματα Διπλωματική Εργασία Ι και ΙΙ με συνολικά 30 διδακτικές πιστωτικές μονάδες ECTS), τα οποία αντιστοιχούν σε συνολικά **τριακόσιες (300) πιστωτικές μονάδες ECTS** (συνολικά ECTS μαθημάτων: 270, ECTS Διπλωματικής Εργασίας: 30). Κατά τους καλοκαιρινούς μήνες του 4ου ή του 5ου έτους σπουδών οι φοιτητές μπορούν **προαιρετικά να υλοποιήσουν Πρακτική Άσκηση** διάρκειας τριών (3) μηνών. Η Πρακτική Άσκηση προσφέρεται ως μια επιλογή από τα συνολικά τέσσερα μαθήματα επιλογής που καλούνται οι φοιτητές του 10ου εξάμηνου να διαλέξουν για το μάθημα Επιλογή 4. Λεπτομέρειες για τις διαδικασίες που σχετίζονται με την Πρακτική Άσκηση περιέχονται στον *Κανονισμό Πρακτικής Άσκησης* που είναι αναρτημένος στην ιστοσελίδα του τμήματος (<http://fst.uop.gr/>).

Οι πιστωτικές μονάδες (ECTS) οργανώνονται σε εξαμηνιαία μαθήματα, με θεωρητικό και εργαστηριακό ή φροντιστηριακό μέρος ως επί το πλείστον. Η διάρθρωση των μαθημάτων στα δέκα (10) ακαδημαϊκά εξάμηνα παρουσιάζονται στον **Πινάκα 2** για το πρόγραμμα σπουδών 2019-2020 και στον **Πίνακα 3** για το πρόγραμμα σπουδών 2022-2023**.**

**Πίνακας 2.** Διάρθρωση μαθημάτων στα ακαδημαϊκά εξάμηνα του Προγράμματος Σπουδών 2019-2020 και ECTS

|  |  |  |  |  |  |  |
| --- | --- | --- | --- | --- | --- | --- |
| **Κωδικός Μαθήματος** | **ΜΑΘΗΜΑ** | **ΤΥΠΟΣ ΜΑΘΗΜΑΤΟΣ** | **ΘΕΩΡΙΑ** | **ΕΡΓΑΣΤΗΡΙΟ** | **ΦΡΟΝΤΙΣΤΗΡΙΟ** | **ΠΙΣΤΩΤΙΚΕΣ ΜΟΝΑΔΕΣ (ECTS)** |
|  | **ΕΞΑΜΗΝΟ 1Ο** |  |  |  |  |  |
| ΕΤΤ101 | **ΒΙΟΛΟΓΙΑ ΓΕΩΡΓΙΚΩΝ ΠΡΟΪΟΝΤΩΝ** | ΓΥ (Υ) | 2 |  |  | 5 |
| ΕΤΤ102 | **ΕΙΣΑΓΩΓΗ ΣΤΗΝ ΠΛΗΡΟΦΟΡΙΚΗ** | ΓΥ (Υ) |  | 2 |  | 5 |
| ΕΤΤ103 | **ΜΑΘΗΜΑΤΙΚΑ Ι** | ΓΥ (Υ) | 2 |  |  | 5 |
| ΕΤΤ104 | **ΦΥΣΙΚΗ Ι** | ΓΥ (Υ) | 2 |  |  | 5 |
| ΕΤΤ105 | **ΓΕΝΙΚΗ ΚΑΙ ΑΝΟΡΓΑΝΗ ΧΗΜΕΙΑ** | ΓΥ (Υ) | 2 | 2 |  | 6 |
| ΕΤΤ106 | **ΑΓΓΛΙΚΑ ΕΙΔΙΚΟΤΗΤΑΣ Ι** | ΕΥ (Υ) | 2 |  | 2 | 4 |
|  |  |  |  |  |  | **ΣΥΝΟΛΟ 30** |
|  | **ΕΞΑΜΗΝΟ 2Ο** |  |  |  |  |  |
| ΕΤΤ201 | **ΕΙΣΑΓΩΓΗ ΣΤΗΝ ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΤΡΟΦΙΜΩΝ** | ΓΥ (Υ) | 2 |  |  | 4 |
| ΕΤΤ203 | **ΟΡΓΑΝΙΚΗ ΧΗΜΕΙΑ** | ΓΥ (Υ) | 2 | 2 |  | 6 |
| ΕΤΤ204 | **ΑΝΑΛΥΤΙΚΗ ΧΗΜΕΙΑ** | ΓΥ (Υ) | 2 | 2 |  | 6 |
| ΕΤΤ205 | **ΑΓΓΛΙΚΑ ΕΙΔΙΚΟΤΗΤΑΣ ΙΙ** | ΕΥ (Υ) | 2 |  | 2 | 4 |
| ΕΤΤ206 | **ΓΕΝΙΚΗ ΜΙΚΡΟΒΙΟΛΟΓΙΑ** | ΓΥ (Υ) | 2 | 2 |  | 6 |
|  | ***ΕΠΙΛΟΓΗ 1: Οι φοιτητές επιλέγουν ένα από τα ακόλουθα μαθήματα:*** |  |  |  |  |  |
| ΕΤΤ202.1 | *ΜΑΘΗΜΑΤΙΚΑ ΙΙ* | ΓΥ (ΥΕ) | 2 |  |  | 4 |
| ΕΤΤ202.2 | *ΦΥΣΙΚΗ ΙΙ* | ΓΥ (ΥΕ) | 2 |  |  | 4 |
|  |  |  |  |  |  | **ΣΥΝΟΛΟ 30** |
|  | **ΕΞΑΜΗΝΟ 3Ο** |  |  |  |  |  |
| ΕΤΤ301 | **ΒΙΟΧΗΜΕΙΑ Ι** | ΕΥ (Υ) | 2 | 2 |  | 6 |
| ΕΤΤ302 | **ΦΥΣΙΚΟΧΗΜΕΙΑ** | ΕΥ (Υ) | 2 |  | 1 | 5 |
| ΕΤΤ303 | **ΣΤΑΤΙΣΤΙΚΗ** | ΓΥ (Υ) | 2 | 2 |  | 6 |
| ΕΤΤ304 | **ΑΡΧΕΣ ΠΟΙΟΤΙΚΟΥ ΕΛΕΓΧΟΥ ΤΡΟΦΙΜΩΝ** | ΕΥ (Υ) | 2 |  |  | 5 |
| ΕΤΤ305 | **ΑΓΓΛΙΚΑ ΕΙΔΙΚΟΤΗΤΑΣ ΙΙΙ** | ΕΥ (Υ) | 2 |  | 2 | 4 |
| ΕΤΤ306 | **ΟΙΚΟΝΟΜΙΚΗ ΚΑΙ ΟΡΓΑΝΩΣΗ ΤΩΝ ΕΠΙΧΕΙΡΗΣΕΩΝ ΤΡΟΦΙΜΩΝ** | ΕΥ (Υ) | 2 |  |  | 4 |
|  |  |  |  |  |  | **ΣΥΝΟΛΟ 30** |
|  | **ΕΞΑΜΗΝΟ 4Ο** |  |  |  |  |  |
| ΕΤΤ401 | **ΦΥΣΙΚΕΣ ΔΙΕΡΓΑΣΙΕΣ ΤΡΟΦΙΜΩΝ Ι** | ΕΥ (Υ) | 2 | 2 |  | 6 |
| ΕΤΤ402 | **ΕΠΕΞΕΡΓΑΣΙΑ ΤΡΟΦΙΜΩΝ I** | ΕΥ (Υ) | 2 | 2 |  | 6 |
| ΕΤΤ403 | **ΒΑΣΙΚΕΣ ΑΡΧΕΣ ΕΝΟΡΓΑΝΗΣ ΧΗΜΙΚΗΣ ΑΝΑΛΥΣΗΣ** | ΕΥ (Υ) | 2 |  |  | 4 |
| ΕΤΤ404 | **ΒΙΟΧΗΜΕΙΑ ΙΙ** | ΕΥ (Υ) | 2 |  |  | 4 |
| ΕΤΤ405 | **ΜΟΡΙΑΚΗ KAI ΚΥΤΤΑΡΙΚΗ ΒΙΟΛΟΓΙΑ** | ΓΥ (Υ) | 2 |  |  | 4 |
| ΕΤΤ406 | **ΧΗΜΕΙΑ ΤΡΟΦΙΜΩΝ** | Ε (Υ) | 2 | 2 |  | 6 |
|  |  |  |  |  |  | **ΣΥΝΟΛΟ 30** |
|  | **ΕΞΑΜΗΝΟ 5Ο** |  |  |  |  |  |
| ΕΤΤ501 | **ΕΠΕΞΕΡΓΑΣΙΑ ΤΡΟΦΙΜΩΝ II** | ΕΥ (Υ) | 2 |  |  | 4 |
| ΕΤΤ502 | **ΑΝΑΛΥΣΗ ΤΡΟΦΙΜΩΝ** | ΕΥ (Υ) | 1 | 3 |  | 6 |
| ΕΤΤ503 | **ΣΥΣΚΕΥΑΣΙΑ ΤΡΟΦΙΜΩΝ** | ΕΥ (Υ) | 2 | 1 |  | 5 |
| ΕΤΤ504 | **ΜΙΚΡΟΒΙΟΛΟΓΙΑ ΤΡΟΦΙΜΩΝ Ι** | ΕΥ (Υ) | 2 | 2 |  | 6 |
| ΕΤΤ505 | **ΦΥΣΙΚΕΣ ΔΙΕΡΓΑΣΙΕΣ ΤΡΟΦΙΜΩΝ ΙΙ** | ΕΥ (Υ) | 2 |  |  | 5 |
| ΕΤΤ506 | **ΣΧΕΔΙΑΣΜΟΣ ΚΑΙ ΕΞΟΠΛΙΣΜΟΣ ΒΙΟΜΗΧΑΝΙΩΝ ΤΡΟΦΙΜΩΝ** | ΕΥ (Υ) | 2 |  |  | 4 |
|  |  |  |  |  |  | **ΣΥΝΟΛΟ 30** |
|  | **ΕΞΑΜΗΝΟ 6Ο** |  |  |  |  |  |
| ΕΤΤ601 | **ΦΥΣΙΚΟΧΗΜΕΙΑ ΤΡΟΦΙΜΩΝ** | ΕΥ (Υ) | 2 |  |  | 5 |
| ΕΤΤ602 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΦΡΟΥΤΩΝ ΚΑΙ ΛΑΧΑΝΙΚΩΝ I** | Ε (Υ) | 2 |  |  | 5 |
| ΕΤΤ603 | **ΝΟΜΟΘΕΣΙΑ ΤΡΟΦΙΜΩΝ** | ΕΥ (Υ) | 2 |  |  | 5 |
| ΕΤΤ604 | **ΣΥΣΤΗΜΑΤΑ ΠΕΡΙΒΑΛΛΟΝΤΙΚΗΣ ΔΙΑΧΕΙΡΙΣΗΣ & ΔΙΑΧΕΙΡΙΣΗ ΑΠΟΒΛΗΤΩΝ ΒΙΟΜΗΧΑΝΙΩΝ ΤΡΟΦΙΜΩΝ** | ΕΥ (Υ) | 2 |  |  | 5 |
| ΕΤΤ605 | **ΒΙΟΛΟΓΙΑ ΑΜΠΕΛΟΥ ΚΑΙ ΣΤΟΙΧΕΙΑ ΑΜΠΕΛΟΓΡΑΦΙΑΣ** | ΕΥ (Υ) | 2 |  |  | 5 |
| ΕΤΤ606 | **ΒΙΟΤΕΧΝΟΛΟΓΙΑ ΤΡΟΦΙΜΩΝ** | Ε (Υ) | 2 |  |  | 5 |
|  |  |  |  |  |  | **ΣΥΝΟΛΟ 30** |
|  | **ΕΞΑΜΗΝΟ 7Ο** |  |  |  |  |  |
| ΕΤΤ701 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΤΡΟΦΙΜΩΝ ΖΩΙΚΗΣ ΠΡΟΕΛΕΥΣΗΣ Ι** | Ε (Υ) | 2 | 2 |  | 6 |
| ΕΤΤ702 | **ΤΟΞΙΚΟΛΟΓΙΑ ΤΡΟΦΙΜΩΝ** | ΕΥ (Υ) | 2 |  |  | 4 |
| ΕΤΤ703 | **ΟΙΝΟΛΟΓΙΑ Ι** | Ε (Υ) | 2 | 2 |  | 5 |
| ΕΤΤ704 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΕΛΙΑΣ ΚΑΙ ΕΛΑΙΟΛΑΔΟΥ** | Ε (Υ) | 2 | 2 |  | 6 |
| ΕΤΤ705 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ Ι** | Ε (Υ) | 2 | 2 |  | 5 |
| ΕΤΤ706 | **ΟΡΓΑΝΟΛΗΠΤΙΚΟΣ ΕΛΕΓΧΟΣ ΤΡΟΦΙΜΩΝ** | Ε (Υ) | 2 | 2 |  | 4 |
|  |  |  |  |  |  | **ΣΥΝΟΛΟ 30** |
|  | **ΕΞΑΜΗΝΟ 8Ο** |  |  |  |  |  |
| ΕΤΤ801 | **ΤΕΧΝΟΛΟΓΙΑ ΚΑΙ ΕΛΕΓΧΟΣ ΠΟΙΟΤΗΤΑΣ ΝΕΡΟΥ ΚΑΙ ΑΝΑΨΥΚΤΙΚΩΝ** | Ε (Υ) | 2 |  |  | 4 |
| ΕΤΤ802 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΦΡΟΥΤΩΝ ΚΑΙ ΛΑΧΑΝΙΚΩΝ II** | Ε (Υ) | 2 | 2 |  | 6 |
| ΕΤΤ803 | **ΣΥΣΤΗΜΑΤΑ ΔΙΑΧΕΙΡΙΣΗΣ ΠΟΙΟΤΗΤΑΣ ΚΑΙ ΑΣΦΑΛΕΙΑΣ ΤΡΟΦΙΜΩΝ** | Ε (Υ) | 2 |  | 2 | 4 |
| ΕΤΤ804 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΑΛΕΥΡΩΝ ΚΑΙ ΠΡΟΪΟΝΤΩΝ ΑΥΤΩΝ** | Ε (Υ) | 2 | 2 |  | 6 |
| ΕΤΤ805 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΤΡΟΦΙΜΩΝ ΖΩΙΚΗΣ ΠΡΟΕΛΕΥΣΗΣ ΙΙ** | Ε (Υ) | 2 |  | 2 | 5 |
| ΕΤΤ806 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ ΙΙ** | Ε (Υ) | 2 |  | 2 | 5 |
|  |  |  |  |  |  | **ΣΥΝΟΛΟ 30** |
|  | **ΕΞΑΜΗΝΟ 9Ο** |  |  |  |  |  |
| ΕΤΤ901 | **ΜΙΚΡΟΒΙΟΛΟΓΙΑ ΤΡΟΦΙΜΩΝ ΙΙ** | Ε (Υ) | 2 |  |  | 5 |
| ΕΤΤ902 | **ΔΙΑΤΡΟΦΗ** | ΕΥ (Υ) | 2 |  | 2 | 4 |
| ΕΤΤ903 | **ΕΜΠΟΡΙΑ – ΜΑΡΚΕΤΙΝΓΚ ΤΡΟΦΙΜΩΝ** | ΕΥ (Υ) | 2 |  |  | 3 |
| ΕΤΤ904 | **ΔΙΠΛΩΜΑΤΙΚΗ ΕΡΓΑΣΙΑ Ι** | Ε, ΑΔ (Υ) |  |  |  | 10 |
|  | ***ΕΠΙΛΟΓΗ 2 και ΕΠΙΛΟΓΗ 3: Οι φοιτητές επιλέγουν συνολικά δύο από τα ακόλουθα μαθήματα:*** | | | | | |
| ΕΤΤ905.1 | *ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΛΙΠΩΝ ΚΑΙ ΕΛΑΙΩΝ* | Ε (ΥΕ) | 2 |  |  | 4 |
| ΕΤΤ905.2 | *ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΠΡΟΣΘΕΤΩΝ ΚΑΙ ΓΛΥΚΑΝΤΙΚΩΝ ΥΛΩΝ ΤΡΟΦΙΜΩΝ* | Ε (ΥΕ) | 2 |  |  | 4 |
| ΕΤΤ905.3 | *ΟΙΝΟΛΟΓΙΑ ΙΙ* | Ε (ΥΕ) | 2 |  |  | 4 |
| ΕΤΤ905.4 | *ΑΥΤΟΜΑΤΙΣΜΟΙ ΣΤΗ ΒΙΟΜΗΧΑΝΙΑ ΤΡΟΦΙΜΩΝ* | Ε (ΥΕ) | 2 |  |  | 4 |
| ΕΤΤ905.5 | *ΤΕΧΝΟΛΟΓΙΑ ΑΡΩΜΑΤΙΚΩΝ ΚΑΙ ΦΑΡΜΑΚΕΥΤΙΚΩΝ ΦΥΤΩΝ* | Ε (ΥΕ) | 2 |  |  | 4 |
|  |  |  |  |  |  | **ΣΥΝΟΛΟ 30** |
|  | **ΕΞΑΜΗΝΟ 10Ο** |  |  |  |  |  |
| ΕΤΤ1001 | **ΔΙΔΑΚΤΙΚΗ ΤΗΣ ΕΠΙΣΤΗΜΗΣ ΤΩΝ ΤΡΟΦΙΜΩΝ** | ΕΥ (Υ) | 2 |  |  | 5 |
| ΕΤΤ1003 | **ΔΙΠΛΩΜΑΤΙΚΗ ΕΡΓΑΣΙΑ ΙΙ** | Ε, ΑΔ (Υ) |  |  |  | 20 |
|  | ***ΕΠΙΛΟΓΗ 4: Οι φοιτητές επιλέγουν ένα από τα ακόλουθα μαθήματα:*** | | | | | |
| ΕΤΤ1002.1 | *ΔΙΑΧΕΙΡΙΣΗ ΖΩΙΚΏΝ ΕΧΘΡΩΝ ΑΠΟΘΗΚΕΥΜΕΝΩΝ ΤΡΟΦΙΜΩΝ* | Ε (ΥΕ) | 2 |  |  | 5 |
| ΕΤΤ1002.2 | *ΖΥΘΟΠΟΙΪΙΑ ΚΑΙ ΑΠΟΣΤΑΓΜΑΤΑ* | Ε (ΥΕ) | 2 |  |  | 5 |
| ΕΤΤ1002.3 | *ΑΝΑΠΤΥΞΗ ΠΡΟΪΟΝΤΩΝ ΤΡΟΦΙΜΩΝ* | Ε (ΥΕ) | 2 |  |  | 5 |
| ΕΤΤ1002.4 | *ΠΡΑΚΤΙΚΗ ΑΣΚΗΣΗ* | Ε (ΥΕ) |  |  |  | 5 |
|  |  |  |  |  |  | **ΣΥΝΟΛΟ 30** |

Τύποι μαθημάτων: (Υ): Υποχρεωτικό, (ΥΕ): Υποχρεωτικό Επιλογής, ΓΥ: Γενικού Υποβάθρου, ΕΥ: Ειδικού Υποβάθρου, Ε: Ειδικότητας, ΑΔ: Ανάπτυξης Δεξιοτήτων

**Πίνακας 3.** Διάρθρωση μαθημάτων στα ακαδημαϊκά εξάμηνα του Προγράμματος Σπουδών 2022-2023 και ECTS

|  |  |  |  |  |  |  |
| --- | --- | --- | --- | --- | --- | --- |
| **Κωδικός Μαθήματος** | **ΜΑΘΗΜΑ** | **ΤΥΠΟΣ ΜΑΘΗΜΑΤΟΣ** | **ΘΕΩΡΙΑ** | **ΕΡΓΑΣΤΗΡΙΟ** | **ΦΡΟΝΤΙΣΤΉΡΙΟ** | **ΠΙΣΤΩΤΙΚΕΣ ΜΟΝΑΔΕΣ (ECTS)** |
|  | **ΕΞΑΜΗΝΟ 1Ο** |  |  |  |  |  |
| ΕΤΤ1011 | **ΒΙΟΛΟΓΙΑ ΚΥΤΤΑΡΟΥ** | ΓΥ (Υ) | 3 |  |  | 5 |
| ΕΤΤ1021 | **ΕΙΣΑΓΩΓΗ ΣΤΗΝ ΠΛΗΡΟΦΟΡΙΚΗ** | ΓΥ (Υ) | 1 | 2 |  | 5 |
| ΕΤΤ1031 | **ΜΑΘΗΜΑΤΙΚΑ Ι** | ΓΥ (Υ) | 3 |  |  | 5 |
| ΕΤΤ1041 | **ΦΥΣΙΚΗ Ι** | ΓΥ (Υ) | 3 |  |  | 5 |
| ΕΤΤ1051 | **ΓΕΝΙΚΗ ΚΑΙ ΑΝΟΡΓΑΝΗ ΧΗΜΕΙΑ** | ΓΥ (Υ) | 2 | 2 |  | 6 |
| ΕΤΤ1061 | **ΑΓΓΛΙΚΑ ΕΙΔΙΚΟΤΗΤΑΣ Ι** | ΕΥ (Υ) | 2 |  | 2 | 4 |
|  |  |  |  |  |  | ΣΥΝΟΛΟ 30 |
|  | **ΕΞΑΜΗΝΟ 2Ο** |  |  |  |  |  |
| ΕΤΤ2011 | **ΕΙΣΑΓΩΓΗ ΣΤΗΝ ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΤΡΟΦΙΜΩΝ** | ΓΥ (Υ) | 3 |  |  | 4 |
| ΕΤΤ2031 | **ΟΡΓΑΝΙΚΗ ΧΗΜΕΙΑ** | ΓΥ (Υ) | 2 | 2 |  | 6 |
| ΕΤΤ2041 | **ΑΝΑΛΥΤΙΚΗ ΧΗΜΕΙΑ** | ΓΥ (Υ) | 2 | 2 |  | 6 |
| ΕΤΤ2051 | **ΑΓΓΛΙΚΑ ΕΙΔΙΚΟΤΗΤΑΣ ΙΙ** | ΕΥ (Υ) | 2 |  | 2 | 4 |
| ΕΤΤ2061 | **ΓΕΝΙΚΗ ΜΙΚΡΟΒΙΟΛΟΓΙΑ** | ΓΥ (Υ) | 2 | 2 |  | 6 |
|  | ***\*ΕΠΙΛΟΓΗ 1: Οι φοιτητές επιλέγουν ένα από τα ακόλουθα μαθήματα:*** |  |  |  |  |  |
| ΕΤΤ2021.1 | *ΜΑΘΗΜΑΤΙΚΑ ΙΙ* | ΓΥ (ΥΕ) | 3 |  |  | 4 |
| ΕΤΤ2021.2 | *ΦΥΣΙΚΗ ΙΙ* | ΓΥ (ΥΕ) | 3 |  |  | 4 |
|  |  |  |  |  |  | ΣΥΝΟΛΟ 30 |
|  | **ΕΞΑΜΗΝΟ 3Ο** |  |  |  |  |  |
| ΕΤΤ3011 | **ΒΙΟΧΗΜΕΙΑ Ι** | ΕΥ (Υ) | 2 | 2 |  | 6 |
| ΕΤΤ3021 | **ΦΥΣΙΚΟΧΗΜΕΙΑ** | ΕΥ (Υ) | 2 |  | 1 | 5 |
| ΕΤΤ3031 | **ΣΤΑΤΙΣΤΙΚΗ** | ΓΥ (Υ) | 2 | 2 |  | 6 |
| ΕΤΤ3041 | **ΑΡΧΕΣ ΠΟΙΟΤΙΚΟΥ ΕΛΕΓΧΟΥ ΤΡΟΦΙΜΩΝ** | ΕΥ (Υ) | 3 |  |  | 5 |
| ΕΤΤ3051 | **ΑΓΓΛΙΚΑ ΕΙΔΙΚΟΤΗΤΑΣ ΙΙΙ** | ΕΥ (Υ) | 2 |  | 2 | 4 |
| ΕΤΤ3061 | **ΟΙΚΟΝΟΜΙΚΗ ΚΑΙ ΟΡΓΑΝΩΣΗ ΤΩΝ ΕΠΙΧΕΙΡΗΣΕΩΝ ΤΡΟΦΙΜΩΝ** | ΕΥ (Υ) | 3 |  |  | 4 |
|  |  |  |  |  |  | ΣΥΝΟΛΟ 30 |
|  | **ΕΞΑΜΗΝΟ 4Ο** |  |  |  |  |  |
| ΕΤΤ4011 | **ΦΥΣΙΚΕΣ ΔΙΕΡΓΑΣΙΕΣ ΤΡΟΦΙΜΩΝ Ι** | ΕΥ (Υ) | 2 | 2 |  | 6 |
| ΕΤΤ4021 | **ΕΠΕΞΕΡΓΑΣΙΑ ΤΡΟΦΙΜΩΝ I** | ΕΥ (Υ) | 2 | 2 |  | 5 |
| ΕΤΤ4031 | **ΒΑΣΙΚΕΣ ΑΡΧΕΣ ΕΝΟΡΓΑΝΗΣ ΧΗΜΙΚΗΣ ΑΝΑΛΥΣΗΣ** | ΕΥ (Υ) | 3 |  |  | 4 |
| ΕΤΤ4041 | **ΒΙΟΧΗΜΕΙΑ ΙΙ** | ΕΥ (Υ) | 3 |  |  | 4 |
| ΕΤΤ4051 | **ΦΥΣΙΚΟΧΗΜΕΙΑ ΤΡΟΦΙΜΩΝ** | ΕΥ (Υ) | 2 | 2 |  | 5 |
| ΕΤΤ4061 | **ΧΗΜΕΙΑ ΤΡΟΦΙΜΩΝ** | Ε (Υ) | 2 | 2 |  | 6 |
|  |  |  |  |  |  | ΣΥΝΟΛΟ 30 |
|  | **ΕΞΑΜΗΝΟ 5Ο** |  |  |  |  |  |
| ΕΤΤ5011 | **ΕΠΕΞΕΡΓΑΣΙΑ ΤΡΟΦΙΜΩΝ II** | ΕΥ (Υ) | 3 |  |  | 4 |
| ΕΤΤ5021 | **ΑΝΑΛΥΣΗ ΤΡΟΦΙΜΩΝ** | ΕΥ (Υ) | 1 | 3 |  | 6 |
| ΕΤΤ5031 | **ΣΥΣΚΕΥΑΣΙΑ ΤΡΟΦΙΜΩΝ** | ΕΥ (Υ) | 2 | 1 |  | 5 |
| ΕΤΤ5041 | **ΜΙΚΡΟΒΙΟΛΟΓΙΑ ΤΡΟΦΙΜΩΝ Ι** | ΕΥ (Υ) | 2 | 2 |  | 6 |
| ΕΤΤ5051 | **ΦΥΣΙΚΕΣ ΔΙΕΡΓΑΣΙΕΣ ΤΡΟΦΙΜΩΝ ΙΙ** | ΕΥ (Υ) | 3 |  |  | 5 |
| ΕΤΤ5061 | **ΣΧΕΔΙΑΣΜΟΣ ΚΑΙ ΕΞΟΠΛΙΣΜΟΣ ΒΙΟΜΗΧΑΝΙΩΝ ΤΡΟΦΙΜΩΝ** | ΕΥ (Υ) | 3 |  |  | 4 |
|  |  |  |  |  |  | ΣΥΝΟΛΟ 30 |
|  | **ΕΞΑΜΗΝΟ 6Ο** |  |  |  |  |  |
| ΕΤΤ6011 | **ΜΙΚΡΟΒΙΟΛΟΓΙΑ ΤΡΟΦΙΜΩΝ ΙΙ** | Ε (Υ) | 3 |  |  | 5 |
| ΕΤΤ6021 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΦΡΟΥΤΩΝ ΚΑΙ ΛΑΧΑΝΙΚΩΝ I** | Ε (Υ) | 3 |  |  | 5 |
| ΕΤΤ6031 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ Ι** | Ε (Υ) | 2 | 2 |  | 5 |
| ΕΤΤ6041 | **ΣΥΣΤΗΜΑΤΑ ΠΕΡΙΒΑΛΛΟΝΤΙΚΗΣ ΔΙΑΧΕΙΡΙΣΗΣ & ΔΙΑΧΕΙΡΙΣΗ ΑΠΟΒΛΗΤΩΝ ΒΙΟΜΗΧΑΝΙΩΝ ΤΡΟΦΙΜΩΝ** | ΕΥ (Υ) | 3 |  |  | 5 |
| ΕΤΤ6051 | **ΒΙΟΛΟΓΙΑ ΑΜΠΕΛΟΥ ΚΑΙ ΣΤΟΙΧΕΙΑ ΑΜΠΕΛΟΓΡΑΦΙΑΣ** | ΕΥ (Υ) | 3 |  |  | 5 |
| ΕΤΤ6061 | **ΟΙΝΟΛΟΓΙΑ Ι** | Ε (Υ) | 2 | 2 |  | 5 |
|  |  |  |  |  |  | ΣΥΝΟΛΟ 30 |
|  | **ΕΞΑΜΗΝΟ 7Ο** |  |  |  |  |  |
| ΕΤΤ7011 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΤΡΟΦΙΜΩΝ ΖΩΙΚΗΣ ΠΡΟΕΛΕΥΣΗΣ Ι** | Ε (Υ) | 2 | 2 |  | 6 |
| ΕΤΤ7021 | **ΤΟΞΙΚΟΛΟΓΙΑ ΤΡΟΦΙΜΩΝ** | ΕΥ (Υ) | 3 |  |  | 4 |
| ΕΤΤ7031 | **ΒΙΟΤΕΧΝΟΛΟΓΙΑ ΤΡΟΦΙΜΩΝ** | Ε (Υ) | 3 |  |  | 5 |
| ΕΤΤ7041 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΕΛΙΑΣ ΚΑΙ ΕΛΑΙΟΛΑΔΟΥ** | Ε (Υ) | 2 | 2 |  | 6 |
| ΕΤΤ7051 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ ΙΙ** | Ε (Υ) | 2 |  | 2 | 5 |
| ΕΤΤ7061 | **ΟΡΓΑΝΟΛΗΠΤΙΚΟΣ ΕΛΕΓΧΟΣ ΤΡΟΦΙΜΩΝ** | Ε (Υ) | 2 | 2 |  | 4 |
|  |  |  |  |  |  | ΣΥΝΟΛΟ 30 |
|  | **ΕΞΑΜΗΝΟ 8Ο** |  |  |  |  |  |
| ΕΤΤ8011 | **ΤΕΧΝΟΛΟΓΙΑ ΚΑΙ ΕΛΕΓΧΟΣ ΠΟΙΟΤΗΤΑΣ ΝΕΡΟΥ ΚΑΙ ΑΝΑΨΥΚΤΙΚΩΝ** | Ε (Υ) | 3 |  |  | 4 |
| ΕΤΤ8021 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΦΡΟΥΤΩΝ ΚΑΙ ΛΑΧΑΝΙΚΩΝ II** | Ε (Υ) | 2 | 2 |  | 6 |
| ΕΤΤ8031 | **ΣΥΣΤΗΜΑΤΑ ΔΙΑΧΕΙΡΙΣΗΣ ΠΟΙΟΤΗΤΑΣ ΚΑΙ ΑΣΦΑΛΕΙΑΣ ΤΡΟΦΙΜΩΝ** | Ε (Υ) | 2 |  | 2 | 4 |
| ΕΤΤ8041 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΑΛΕΥΡΩΝ ΚΑΙ ΠΡΟΪΟΝΤΩΝ ΑΥΤΩΝ** | Ε (Υ) | 2 | 2 |  | 6 |
| ΕΤΤ8051 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΤΡΟΦΙΜΩΝ ΖΩΙΚΗΣ ΠΡΟΕΛΕΥΣΗΣ ΙΙ** | Ε (Υ) | 2 |  | 2 | 5 |
| ΕΤΤ8061 | **ΝΟΜΟΘΕΣΙΑ ΤΡΟΦΙΜΩΝ** | ΕΥ (Υ) | 3 |  |  | 5 |
|  |  |  |  |  |  | ΣΥΝΟΛΟ 30 |
|  | **ΕΞΑΜΗΝΟ 9Ο** |  |  |  |  |  |
| ΕΤΤ9011 | **ΔΙΠΛΩΜΑΤΙΚΗ ΕΡΓΑΣΙΑ Ι** | Ε, ΑΔ (Υ) |  |  |  | 10 |
| ΕΤΤ9021 | **ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΠΡΟΣΘΕΤΩΝ ΚΑΙ ΓΛΥΚΑΝΤΙΚΩΝ ΥΛΩΝ ΤΡΟΦΙΜΩΝ** | Ε (Υ) | 3 |  |  | 4 |
|  | ***\*ΕΠΙΛΟΓΗ 2, ΕΠΙΛΟΓΗ 3, ΕΠΙΛΟΓΗ 4 και ΕΠΙΛΟΓΗ 5: Οι φοιτητές επιλέγουν συνολικά τέσσερα από τα ακόλουθα μαθήματα:*** | | | | | |
| ΕΤΤ9031.1 | *ΕΠΙΣΤΗΜΗ ΚΑΙ ΤΕΧΝΟΛΟΓΙΑ ΛΙΠΩΝ ΚΑΙ ΕΛΑΙΩΝ* | Ε (ΥΕ) | 3 |  |  | 4 |
| ΕΤΤ9031.2 | ΔΙΑΤΡΟΦΗ | ΕΥ (ΥΕ) | 3 |  |  | 4 |
| ΕΤΤ9031.3 | *ΟΙΝΟΛΟΓΙΑ ΙΙ* | Ε (ΥΕ) | 3 |  |  | 4 |
| ΕΤΤ9031.4 | *ΑΥΤΟΜΑΤΙΣΜΟΙ ΣΤΗ ΒΙΟΜΗΧΑΝΙΑ ΤΡΟΦΙΜΩΝ* | Ε (ΥΕ) | 3 |  |  | 4 |
| ΕΤΤ9031.5 | *ΤΕΧΝΟΛΟΓΙΑ ΑΡΩΜΑΤΙΚΩΝ ΚΑΙ ΦΑΡΜΑΚΕΥΤΙΚΩΝ ΦΥΤΩΝ* | Ε (ΥΕ) | 3 |  |  | 4 |
| ΕΤΤ9031.6 | *ΝΑΝΟΤΕΧΝΟΛΟΓΙΑ ΣΤΗΝ ΠΑΡΑΓΩΓΗ ΤΡΟΦΙΜΩΝ* | Ε (ΥΕ) | 3 |  |  | 4 |
| ΕΤΤ9031.7 | *ΕΜΠΟΡΙΑ – ΜΑΡΚΕΤΙΝΓΚ ΤΡΟΦΙΜΩΝ* | ΕΥ (Υ) | 3 |  |  | 4 |
|  |  |  |  |  |  | ΣΥΝΟΛΟ 30 |
|  | **ΕΞΑΜΗΝΟ 10Ο** |  |  |  |  |  |
| ΕΤΤ10011 | **ΔΙΠΛΩΜΑΤΙΚΗ ΕΡΓΑΣΙΑ ΙΙ** | Ε, ΑΔ (Υ) |  |  |  | 20 |
|  | ***ΕΠΙΛΟΓΗ 6 και ΕΠΙΛΟΓΗ 7: Οι φοιτητές επιλέγουν δύο από τα ακόλουθα μαθήματα:*** | | | | | |
| ΕΤΤ10021.1 | *ΔΙΑΧΕΙΡΙΣΗ ΖΩΙΚΏΝ ΕΧΘΡΩΝ ΑΠΟΘΗΚΕΥΜΕΝΩΝ ΤΡΟΦΙΜΩΝ* | Ε (ΥΕ) | 3 |  |  | 5 |
| ΕΤΤ10021.2 | *ΖΥΘΟΠΟΙΪΙΑ ΚΑΙ ΑΠΟΣΤΑΓΜΑΤΑ* | Ε (ΥΕ) | 3 |  |  | 5 |
| ΕΤΤ10021.3 | *ΑΝΑΠΤΥΞΗ ΠΡΟΪΟΝΤΩΝ ΤΡΟΦΙΜΩΝ* | Ε (ΥΕ) | 3 |  |  | 5 |
| ΕΤΤ10021.4 | *ΠΡΑΚΤΙΚΗ ΑΣΚΗΣΗ* | Ε (ΥΕ) |  |  |  | 5 |
| ΕΤΤ10021.5 | ΑΝΑΠΤΥΞΗ ΕΠΙΣΤΗΜΟΝΙΚΩΝ ΚΑΙ ΕΠΑΓΓΕΛΜΑΤΙΚΩΝ ΔΕΞΙΟΤΗΤΩΝ | ΑΔ (ΥΕ) | 3 |  |  | 5 |
|  |  |  |  |  |  | ΣΥΝΟΛΟ 30 |

Τύποι μαθημάτων: (Υ): Υποχρεωτικό, (ΥΕ): Υποχρεωτικό Επιλογής, ΓΥ: Γενικού Υποβάθρου, ΕΥ: Ειδικού Υποβάθρου, Ε: Ειδικότητας, ΑΔ: Ανάπτυξης Δεξιοτήτων

## 6.1 Περιγράμματα μαθημάτων ΠΠΣ

Τα αναλυτικά περιγράμματα των μαθημάτων του Προπτυχιακού Προγράμματος Σπουδών του Τμήματος Επιστήμης και Τεχνολογίας Τροφίμων είναι αναρτημένα στην ιστοσελίδα του τμήματος (<http://fst.uop.gr/>).

## 6.2 Επιλογή κοινών μαθήματων (shared courses) που προσφέρονται από τα Πανεπιστήμια της συμμαχίας “EUNICE”,

Οι φοιτητές/τριες του Τμήματος μπορούν να επιλέξουν και να παρακολουθήσουν τα κοινά μαθήματα (shared courses) που προσφέρονται από τα Πανεπιστήμια της συμμαχίας “EUNICE” (<https://eunice-university.eu>). Ο κατάλογος των κοινών μαθημάτων EUNICE και περιγραφή αυτών διατίθεται στον σύνδεσμο <https://euniceuniversity.eu/courses/>. Τα μαθήματα διατίθενται ως μαθήματα ελεύθερης επιλογής. Η αντιστοίχιση των κοινών μαθήματων με αυτά του Προπτυχιακού Προγράμματος Σπουδών γίνεται με απόφαση της Συνέλευσης του Τμήματος κατόπιν αίτησης του φοιτητή/τριας μετά την επιτυχή αξιολόγησή του στα κοινά μαθήματα. Τα κοινά μαθήματα που δεν θα αντιστοιχηθούν με μαθήματα του Προπτυχιακού Προγράμματος Σπουδών θα συμπεριλαμβάνεται στο παράρτημα διπλώματος (Diploma Supplement), με τα αποδιδόμενα ECTS.

# 7. Πρακτική Άσκηση

Η Πρακτική Άσκηση έχει ως στόχο να δώσει στον φοιτητή τη δυνατότητα εφαρμογής των γνώσεών του στην παραγωγή και αποτελεί την πρώτη επαφή με το μελλοντικό εργασιακό του περιβάλλον. Η Πρακτική Άσκηση παρέχει στον φοιτητή τη δυνατότητα να εργαστεί επάνω στα αντικείμενα των σπουδών του σε πραγματικές συνθήκες. Βοηθά τους φοιτητές να κατανοήσουν τις απαιτήσεις του εργασιακού περιβάλλοντος, να αποκτήσουν επαγγελματική συνείδηση και να αξιολογήσουν τις δυνατότητές του κατά την άσκηση του επαγγέλματός τους. Επιπλέον η Πρακτική Άσκηση μπορεί να αποτελέσει προοίμιο επαγγελματικής αποκατάστασης μέσω επέκτασης της εργασιακής σχέσης με τον φορέα, μετά την ολοκλήρωση της Πρακτικής Άσκησης και την λήψη του Διπλώματος.

Το Τμήμα προσφέρει τη δυνατότητα στους φοιτητές να ασκηθούν με την Πρακτική Άσκηση σε φορείς σχετικούς με το αντικείμενο των σπουδών τους. Η εκπόνηση της Πρακτικής Άσκησης είναι προαιρετική και διαρκεί τρεις (3) μήνες. Η Πρακτική Άσκηση πραγματοποιείται κατά τους καλοκαιρινούς μήνες του 4ου ή 5ου έτους ή κατά την διάρκεια του 10ου εξαμήνου. Η πορεία του φοιτητή στην Πρακτική Άσκηση, η κατανόηση του αντικειμένου της και η σύνδεσή του με την επιστημονική/θεωρητική γνώση βαθμολογούνται από τον Επόπτη Καθηγητή της Πρακτικής ‘Άσκησης που είναι μέλος ΔΕΠ. Για την βαθμολόγηση λαμβάνεται υπόψη η αξιολόγηση του επιβλέποντα-υπευθύνου του φορέα στον οποίο πραγματοποιήθηκε η Πρακτική Άσκηση όπως αυτή προκύπτει από το Βιβλίο Πρακτική Άσκησης. Βαθμολογείται σε κλίμακα 0-10.

Περισσότερα στοιχεία για την Πρακτική Άσκηση παρατίθενται στον Κανονισμό Πρακτικής Άσκησης που βρίσκεται αναρτημένος στην ιστοσελίδα του τμήματος (<http://fst.uop.gr/>).

# 8. Πρόγραμμα Erasmus+

Το τμήμα Επιστήμης και Τεχνολογίας Τροφίμων συμμετέχει στο πρόγραμμα Erasmus+ και εναρμονίζεται πλήρως στους γενικούς στόχους του Πανεπιστημίου Πελοποννήσου και τις αρχές του Χάρτη Erasmus (Erasmus Charter for Higher Education 2021-2027) επιδιώκοντας την ενίσχυση της κινητικότητας φοιτητών και διδασκόντων, την αξιοποίηση και τη διάδοση των αποτελεσμάτων μετακίνησης, τη διεύρυνση των υφισταμένων και την ανάπτυξη νέων συνεργασιών. Μέσω του προγράμματος Erasmus+ για την ανώτατη εκπαίδευση οι φοιτητές τους Τμήματος έχουν τη δυνατότητα να παρακολουθήσουν μέρος του προγράμματος σπουδών τους με επιχορήγηση, σε συνεργαζόμενα ιδρύματα του εξωτερικού (αναλυτική κατάσταση των διμερών συμφωνιών είναι αναρτημένη στην ιστοσελίδα Erasmus+ του Πανεπιστημίου Πελοποννήσου) ή/και να πραγματοποιήσουν Πρακτική Άσκηση σε επιχειρήσεις ή σε Ιδρύματα ανώτατης εκπαίδευσης του εξωτερικού (ελάχιστη διάρκεια 3 μήνες). Οι προσκλήσεις εκδήλωσης ενδιαφέροντος για την κινητικότητα φοιτητών (σπουδές και Πρακτική Άσκηση) ανακοινώνονται από το Γραφείο Erasmus του Πανεπιστημίου δύο φορές το χρόνο: Σεπτέμβριο, για μετακινήσεις Εαρινού Εξαμήνου του ίδιου ακαδημαϊκού έτους και Φεβρουάριο, για μετακινήσεις Χειμερινού Εξαμήνου του επόμενου ακαδημαϊκού έτους. Σχετικές οδηγίες και οι προϋποθέσεις συμμετοχής στο πρόγραμμα Erasmus+ βρίσκονται στη σχετική ιστοσελίδα του Πανεπιστημίου (http://erasmus.uop.gr/) καθώς και στον *Κανονισμό κινητικότητας Erasmus* του Τμήματος στην ιστοσελίδα του Τμήματος (<http://fst.uop.gr/>).

# 9. Αξιολόγηση Διδακτικού Έργου

Το ΠΠΣ του Τμήματος Επιστήμης και Τεχνολογίας Τροφίμων παρέχει τις αναγκαίες προϋποθέσεις στους φοιτητές, ώστε αυτοί να ενθαρρύνονται να αναλάβουν ενεργό ρόλο στη διαδικασία μάθησης και εφαρμόζει μεθόδους αξιολόγησης του παρεχόμενου διδακτικού έργου από τους φοιτητές.

Στο τέλος κάθε εξαμήνου, και πριν από την έναρξη της εξεταστικής περιόδου πραγματοποιείται αξιολόγηση των μαθημάτων και των διδασκόντων, ηλεκτρονικά, από τους φοιτητές σύμφωνα με τις διαδικασίες που έχει θεσπίσει το Ίδρυμα υπό την εποπτεία της Μονάδας Διασφάλισης Ποιότητας (ΜΟ.ΔΙ.Π.), με στόχο τη βελτίωση της ποιότητας σπουδών. Η αξιολόγηση των μαθημάτων γίνεται μέσω του Πληροφοριακού Συστήματος της ΜΟ.ΔΙ.Π. και του πληροφοριακού συστήματος της Γραμματείας του Τμήματος. Κάθε φοιτητής μπορεί να αξιολογήσει τα μαθήματα που έχει δηλώσει, με διατήρηση της ανωνυμίας του. Οι φοιτητές ειδοποιούνται από τη γραμματεία για τον χρόνο έναρξης και λήξης της περιόδου αξιολόγησης. Τα αποτελέσματα της αξιολόγησης κοινοποιούνται στην ΟΜ.Ε.Α του Τμήματος και με ευθύνη της ΟΜ.Ε.Α στον κάθε διδάσκοντα ξεχωριστά.

# 10. Μεταπτυχιακές Σπουδές

Το Πρόγραμμα Μεταπτυχιακών Σπουδών με τίτλο «Τεχνολογία και Ποιότητα Επιτραπέζιας Ελιάς και Ελαιόλαδου»/«Master of Science (M.Sc.) in Technology and Quality of Table Olives and Olive Oil» ιδρύθηκε το 2018, από το Τμήμα Τεχνολογίας Τροφίμων του πρώην Τ.Ε.Ι. Πελοποννήσου (ΦΕΚ 4714/22-10-2018) και επανιδρύθηκε το 2019, από το Τμήμα Επιστήμης και Τεχνολογίας Τροφίμων του Πανεπιστημίου Πελοποννήσου (ΦΕΚ 4998/31-12-2019).

Το Π.Μ.Σ. έχει ως αντικείμενο την εξειδίκευση επιστημόνων στη σύγχρονη τεχνολογία παραγωγής επιτραπέζιας ελιάς και ελαιόλαδου καθώς και στις μεθόδους ελέγχου, διασφάλισης ποιότητας και εμπορίας των προϊόντων αυτών.

Στόχος του Π.Μ.Σ. είναι η δημιουργία στελεχών που θα:

* Αποκτήσουν μια συνεχή και επίκαιρη γνώση της παραγωγής και της τεχνολογίας επιτραπέζιας ελιάς και ελαιόλαδου.
* Βοηθήσουν τον κλάδο της ελαιοκομίας και της τεχνολογίας ελαιόλαδου και επιτραπέζιας ελιάς μέσα από την εργασία τους ως εξειδικευμένα στελέχη σε φορείς και επιχειρήσεις του ελαιοκομικού τομέα.
* Εξοικειωθούν με το οικονομικό πλαίσιο του τομέα το οποίο είναι ολοένα και πιο ανταγωνιστικό τόσο σε παραδοσιακές όσο και σε νέες αγορές.
* Ενισχύσουν την έρευνα και την εφαρμογή της στα ελαιοκομικά προϊόντα.
* Παίξουν ρόλο στη μεταφορά τεχνογνωσίας μέσα σε ένα διεθνές και δι-επαγγελματικό πλαίσιο στο οποίο θα κινούνται και θα εργάζονται.

Περισσότερες πληροφορίες για το θεσμικό πλαίσιο λειτουργίας του Π.Μ.Σ. περιλαμβάνονται στο ΦΕΚ Ίδρυσης και επανίδρυσης και στον εγκεκριμένο *Κανονισμό Λειτουργίας του Προγράμματος Μεταπτυχιακών Σπουδών*. Η προκήρυξη και οι ανακοινώσεις αναρτώνται στην ιστοσελίδα του ΠΜΣ. (<https://tqo.uop.gr/>)

# 11. Πρόγραμμα Διδακτορικών Σπουδών

Το Τμήμα Επιστήμης και Τεχνολογίας Τροφίμων προσφέρει στους ενδιαφερόμενους τη δυνατότητα εκπόνησης Διδακτορικής Διατριβής, σε τομείς που εμπίπτουν στα ερευνητικά ενδιαφέροντα ή/και στα επιστημονικά πεδία που θεραπεύονται από το Τμήμα. Ο κύκλος των διδακτορικών σπουδών ολοκληρώνεται με την εκπόνηση πρωτότυπης διατριβής και την απονομή Διδακτορικού Διπλώματος, το οποίο πιστοποιεί την εκπόνηση πρωτότυπης επιστημονικής έρευνας και την ουσιαστική συνεισφορά του/της κατόχου του στην εξέλιξη της γνώσης στον αντίστοιχο επιστημονικό κλάδο της επιστήμης των τροφίμων. Ισχύει ο εγκεκριμένος *Κανονισμός Διδακτορικών Σπουδών* του Τμήματος (ΦΕΚ 4114/24.09.2020) και είναι αναρτημένος στην ιστοσελίδα του Τμήματος (<http://fst.uop.gr/>).

# 12. Μεταδιδακτορική Έρευνα

Το Τμήμα Επιστήμης και Τεχνολογίας Τροφίμων εφαρμόζει το πλαίσιο μεταδιδακτορικής έρευνας του Πανεπιστημίου Πελοποννήσου, όπως έχει καθοριστεί με την απόφαση 18/14.11/2017 της Συγκλήτου (ΦΕΚ 4189/30-11-2017). Ως μεταδιδακτορική έρευνα χαρακτηρίζεται η έρευνα που διεξάγεται σε ακαδημαϊκή μονάδα του Πανεπιστημίου Πελοποννήσου από ερευνητή που είναι κάτοχος Διδακτορικού Διπλώματος και γίνεται δεκτός από το Τμήμα στο πλαίσιο επικαιροποίησης σπουδών σε σχέση με προηγμένη έρευνα. Η μεταδιδακτορική έρευνα έχει ως βασικούς στόχους: α) την επέκταση των αποτελεσμάτων της διδακτορικής διατριβής του ερευνητή σε νέες επιστημονικές κατευθύνσεις που ενδιαφέρουν το Τμήμα, β) την ανάπτυξη νέων ερευνητικών περιοχών στο Τμήμα, συναφών με την επιστημονική περιοχή της διατριβής του ερευνητή, γ) τη συμβολή στην προσέγγιση ειδικών ερευνητικών προβλημάτων που απασχολούν το Τμήμα, δ) την ενίσχυση επιστημόνων ικανών να συμβάλλουν στην πρόοδο της επιστήμης, της έρευνας και των εφαρμογών, ε) την ανάδειξη του ακαδημαϊκού κύρους και τη διεθνή διάκριση του ερευνητικού έργου του Πανεπιστημίου. Υπάρχει η δυνατότητα αποδοχής μεταδιδακτορικού ερευνητή, εφόσον ο ενδιαφερόμενος πληροί τις απαραίτητες προϋποθέσεις, διαθέτει, αποδεδειγμένα, επιστημονικό προφίλ υψηλού επιπέδου και υποβάλλει ενδιαφέρουσα ερευνητική πρόταση.

# 13. Βεβαίωση Οινολογικής Εκπαίδευσης

Το Τμήμα Επιστήμης και Τεχνολογίας Τροφίμων με τις αποφάσεις της Συνέλευσης 1/28-1-2020 και 27/21-2-2023 χορηγεί στους φοιτητές του ΕΠΙΤΕΤΡΟ, βεβαίωση οινολογικής εκπαίδευσης που μπορεί να κατατίθεται σε αρμόδια όργανα ώστε να τους χορηγείται οινολογική πιστοποίηση.

Για την λήψη της βεβαίωσης ο φοιτητής πρέπει να παρακολουθήσει τα μαθήματα του ΠΠΣ:

1. ΒΙΟΛΟΓΙΑ ΓΕΩΡΓΙΚΩΝ ΠΡΟΪΟΝΤΩΝ ή ΚΥΤΤΑΡΙΚΗ ΒΙΟΛΟΓΙΑ
2. ΜΑΘΗΜΑΤΙΚΑ Ι
3. ΦΥΣΙΚΗ Ι
4. ΓΕΝΙΚΗ ΚΑΙ ΑΝΟΡΓΑΝΗ ΧΗΜΕΙΑ
5. ΟΡΓΑΝΙΚΗ ΧΗΜΕΙΑ
6. ΑΝΑΛΥΤΙΚΗ ΧΗΜΕΙΑ
7. ΓΕΝΙΚΗ ΜΙΚΡΟΒΙΟΛΟΓΙΑ
8. ΒΙΟΧΗΜΕΙΑ Ι
9. ΑΡΧΕΣ ΠΟΙΟΤΙΚΟΥ ΕΛΕΓΧΟΥ ΤΡΟΦΙΜΩΝ
10. ΟΙΚΟΝΟΜΙΚΗ ΚΑΙ ΟΡΓΑΝΩΣΗ ΤΩΝ ΕΠΙΧΕΙΡΗΣΕΩΝ ΤΡΟΦΙΜΩΝ
11. ΒΑΣΙΚΕΣ ΑΡΧΕΣ ΕΝΟΡΓΑΝΗΣ ΧΗΜΙΚΗΣ ΑΝΑΛΥΣΗΣ
12. ΒΙΟΧΗΜΕΙΑ ΙΙ
13. ΧΗΜΕΙΑ ΤΡΟΦΙΜΩΝ
14. ΑΝΑΛΥΣΗ ΤΡΟΦΙΜΩΝ
15. ΜΙΚΡΟΒΙΟΛΟΓΙΑ ΤΡΟΦΙΜΩΝ Ι
16. ΒΙΟΛΟΓΙΑ ΑΜΠΕΛΟΥ ΚΑΙ ΣΤΟΙΧΕΙΑ ΑΜΠΕΛΟΓΡΑΦΙΑΣ
17. ΒΙΟΤΕΧΝΟΛΟΓΙΑ ΤΡΟΦΙΜΩΝ
18. ΟΙΝΟΛΟΓΙΑ Ι
19. ΟΡΓΑΝΟΛΗΠΤΙΚΟΣ ΕΛΕΓΧΟΣ ΤΡΟΦΙΜΩΝ
20. ΟΙΝΟΛΟΓΙΑ ΙΙ
21. ΔΙΠΛΩΜΑΤΙΚΗ ΕΡΓΑΣΙΑ (σε θέμα σχετικό με κάποιο από τα ανωτέρω αντικείμενα)
22. ΠΡΑΚΤΙΚΗ ΑΣΚΗΣΗ σε οινοποιείο ή σε οινολογικό εργαστήριο διάρκειας τουλάχιστον 3 μηνών.

Εάν ο φοιτητής έχει εκπονήσει διπλωματική εργασία σε τομέα που δεν εμπίπτει στα παραπάνω αντικείμενα, μπορεί να εκπονήσει συμπληρωματική διπλωματική εργασία στα παραπάνω αντικείμενα, ώστε να λάβει την βεβαίωση. Η συμπληρωματική διπλωματική εργασία δεν προσμετράτε στον βαθμό του Διπλώματός του, αλλά θα αναγράφεται στο Παράρτημα Διπλώματος που θα του χορηγηθεί.

Η βεβαίωση χορηγείται μετά την λήψη του Διπλώματος και όχι με την ολοκλήρωση του κύκλου των μαθημάτων που απαιτούνται για την χορήγηση της βεβαίωση οινολογικής εκπαίδευσης, κατόπιν αίτησης του ενδιαφερόμενου.

Εικόνα που περιέχει κείμενο, στιγμιότυπο οθόνης, γραμματοσειρά, έγγραφο

Περιγραφή που δημιουργήθηκε αυτόματα

# 14. Χορήγησης Υποτροφιών και Βραβείων

Το τμήμα Επιστήμης και Τεχνολογίας Τροφίμων χορηγεί στους φοιτητές υποτροφίες και βραβεία με σκοπό την επιβράβευση των άριστων φοιτητών και την παροχή κινήτρων για αύξηση της επίδοσης των φοιτητών

i) Υποτροφία Αριστείας που χορηγείται από το τμήμα σε φοιτητές που ολοκλήρωσαν τις σπουδές τους με βαθμό διπλώματος τουλάχιστον 8.5, με την προϋπόθεση ότι ολοκλήρωσαν τις σπουδές στην εξεταστική περίοδο του Ιουνίου του 5ου έτους.

ii) Υποτροφία Εξαιρετικής Απόδοσης που χορηγείται από το τμήμα σε φοιτητές καθενός από τα τέσσερα (4) πρώτα έτη σπουδών που είχαν μέσο όρο σε όλα τα μαθήματα του έτους τουλάχιστον 8.5, με τις προϋποθέσεις ότι επέτυχαν σε όλα τα μαθήματα του έτους με την πρώτη εξέταση (δηλαδή στις εξεταστικές περιόδους Φεβρουαρίου και Ιουνίου) και δεν οφείλουν μαθήματα προηγούμενων ετών.

iii) Βραβείο Διακεκριμένης Απόδοσης που χορηγείται από το τμήμα σε φοιτητές:

α) που ολοκλήρωσαν τις σπουδές με βαθμό διπλώματος τουλάχιστον 7.5,με την προϋπόθεση ότι ολοκλήρωσαν τις σπουδές στην εξεταστική περίοδο του Ιουνίου του 5ου έτους.

β) καθενός από τα τέσσερα (4) πρώτα έτη σπουδών που είχαν τον μεγαλύτερο μέσο όρο σε όλα τα μαθήματα του έτους, με τις προϋποθέσεις ότι επέτυχαν σε όλα τα μαθήματα του έτους μέχρι και την επαναληπτική εξεταστική του Σεπτεμβρίου και δεν οφείλουν μαθήματα προηγούμενων ετών (εφόσον δεν εμπίπτουν στην κατηγορία ii).

Οι δικαιούχοι των υποτροφιών και βραβείων κάθε κατηγορίας υποβάλλουν αίτηση στην γραμματεία του Τμήματος για την χορήγηση της υποτροφίας ή του βραβείου. Με απόφαση της Συνέλευσης εγκρίνεται η απονομή της υποτροφίας ή του βραβείου.

Οι διαδικασίες χορήγησης υποτροφιών και βραβείων καθορίζονται από τον *Κανονισμό Χορήγησης Υποτροφιών και Βραβείων* που είναι αναρτημένος στην ιστοσελίδα του Τμήματος.

# 15. Μηχανισμός Διαχείρισης Παραπόνων Φοιτητών

Το Τμήμα Επιστήμης και Τεχνολογίας Τροφίμων προσφέρει την δυνατότητα στους φοιτητές να εκφράσουν τα παράπονά τους μέσω θεσμοθετημένου μηχανισμού υποβολής παραπόνων. Ενδεικτικά μπορούν να αφορούν Διαφωνίες σε θέματα σπουδών, καταγγελίας για ανάρμοστη συμπεριφορά από μέλος ΔΕΠ, ΕΔΙΠ, ΕΤΕΠ ή διοικητικού προσωπικού του Τμήματος, ελλιπής καθοδήγηση από τον σύμβουλο σπουδών, ελλιπής ενημέρωση από μέλος διοικητικού προσωπικού, έλλειψη επικοινωνίας με μέλος ΔΕΠ ή την γραμματεία του Τμήματος κ.ά.

Οι φοιτητές μπορούν να καταγράψουν τα παράπονα τους στο διαθέσιμο «Έντυπο παραπόνων» του Τμήματος και το οποίο μπορούν να υποβάλουν στη Γραμματεία σε έντυπη μορφή ή μέσω του ηλεκτρονικού ταχυδρομείου. Περισσότερες πληροφορίες για την διαδικασία υποβολής παραπόνων παρουσιάζονται στον *Κανονισμό λειτουργίας μηχανισμού διαχείρισης παραπόνων και ενστάσεων φοιτητών* που είναι αναρτημένος στην ιστοσελίδα του Τμήματος.

# 16. Σύμβουλοι σπουδών

Οι σύμβουλοι σπουδών είναι καθηγητές του Τμήματος, που παρέχουν σε φοιτητές, χωρίς πρόσθετη αμοιβή, υπηρεσίες προσανατολισμού, συμβουλευτικής και υποστήριξης με έμφαση σε θέματα σπουδών και φοίτησης, καθοδηγώντας και υποστηρίζοντας τους φοιτητές στα προγράμματα σπουδών τους.

Ο Σύμβουλος Σπουδών επιλέγει τον τρόπο προσέγγισης και βοήθειας των φοιτητών που του ανατίθενται. Ως ελάχιστη κοινή προσέγγιση των φοιτητών μας, το Τμήμα ζητάει από τους Συμβούλους Καθηγητές να ενημερώνουν και να συμβουλεύουν τους φοιτητές για όλα τα παρακάτω:

• Περιεχόμενο μαθημάτων, συμμετοχή σε εργαστήρια, αξιοποίηση των υποδομών του Τμήματος, δυσκολίες, τρόποι αξιολόγησης μαθημάτων, ενθάρρυνση του φοιτητή να συμμετέχει σε προόδους, εργαστήρια, σειρές ασκήσεων, προβλήματα στο ωρολόγιο πρόγραμμα, που βοηθούν τον φοιτητή να κατανοήσει τον τρόπο διδασκαλίας και εξέτασης των μαθημάτων.

• Περιεχόμενο μαθημάτων επιλογής και συζήτηση με τον φοιτητή για τα προσωπικά ενδιαφέροντα πριν τη τελική επιλογή του μαθήματος.

• Συζήτηση των αποτελεσμάτων των εξετάσεων.

• Επιλογή θέματος πτυχιακής εργασίας.

• Μεταπτυχιακές σπουδές (στο Τμήμα, στην Ελλάδα ή/και στο εξωτερικό).

• Επαγγελματικές προοπτικές (ευκαιρίες στον δημόσιο και στον ιδιωτικό τομέα,

ελεύθερο επάγγελμα, θέσεις εργασίας στο εξωτερικό).

• Συζήτηση οποιουδήποτε οικογενειακού, προσωπικού ή άλλου θέματος το οποίο δημιουργεί εμπόδια στις σπουδές. Ο Σύμβουλος Σπουδών μπορεί να έρθει σε επικοινωνία με τους οικείους του φοιτητή διατηρώντας πάντα το ακαδημαϊκό απόρρητο και την προστασία των προσωπικών δεδομένων.

Προβλήματα που διαπιστώνει ότι δεν μπορούν να επιλυθούν τα μεταφέρει εγγράφως στον Πρόεδρο του Τμήματος.

Για κάθε φοιτητή/φοιτήτρια του έχει οριστεί Σύμβουλος Σπουδών και έχει αναρτηθεί στην ιστοσελίδα του τμήματος <https://fst.uop.gr/el/foititika/symvouloi-spoudon>

# 17. Υπηρεσίες προς τους Φοιτητές

**ΥΠΗΡΕΣΙΕΣ ΠΛΗΡΟΦΟΡΙΚΗΣ**

**Ηλεκτρονική Γραμματεία (e-secretary)**

Είναι μια ψηφιακή υπηρεσία που προσφέρεται στους φοιτητές ώστε να μπορούν να διεκπεραιώσουν πολλές από τις συνδιαλλαγές τους με τη Γραμματεία, χωρίς να απαιτείται η φυσική τους παρουσία. Ενδεικτικά, κάποιες από τις υπηρεσίες που προσφέρονται είναι η ηλεκτρονική δήλωση μαθημάτων, η αναζήτηση της βαθμολογίας τους, και άλλες.

**Πλατφόρμα Τηλεκπαίδευσης(e-class)**

Προσφέρεται η πλατφόρμα τηλεκπαίδευσης e-class στην οποία οι φοιτητές μπορούν να έχουν ενημέρωση για τα μαθήματά τους. Εκεί μπορούν να βρίσκουν ηλεκτρονικό υλικό, παρουσιάσεις, ασκήσεις, παραδείγματα καθώς και να παρακολουθούν τις ανακοινώσεις για τα μαθήματά τους.

**Ηλεκτρονικό Ταχυδρομείο (email)**

Όλοι οι φοιτητές, με την εγγραφή τους στο Τμήμα, αποκτούν ηλεκτρονική διεύθυνση και πρόσβαση στο ηλεκτρονικό ταχυδρομείο του Ιδρύματος, το οποίο μπορούν να διαχειρίζονται μέσω διαδικτύου.

**Ιδρυματικές Υπηρεσίες Εξωτερικών Παροχών**

Υπηρεσίες G-Suite (Google)

Υπηρεσίες Office 365 (Microsoft)

**Διαχείριση Ιδρυματικού Λογαριασμού**

<https://studentaccount.uop.gr>: Ιστοσελίδα με οδηγίες για την ενεργοποίηση του ιδρυματικού λογαριασμού καθώς και τεχνική υποστήριξη για οποιοδήποτε πρόβλημα στη λειτουργία του ιδρυματικού λογαριασμού .

<https://uregister.uop.gr>: Ιστοσελίδα για την ενεργοποίηση του ιδρυματικού λογαριασμού, κατόπιν ενημέρωσης από τη Γραμματεία του Τμήματος.

<https://mypassword.uop.gr>: Ιστοσελίδα διαχείρισης του κωδικού του ιδρυματικού λογαριασμού.

**ΓΡΑΦΕΙΟ ΦΟΙΤΗΤΙΚΗΣ ΜΕΡΙΜΝΑΣ**

Το Πανεπιστήμιο Πελοποννήσου, στοχεύοντας στη διασφάλιση ικανοποιητικών συνθηκών διαβίωσης για τους φοιτητές του, αλλά και στην προαγωγή της πολιτισμικής - κοινωνικής ανάπτυξης και της σωματικής και ψυχικής υγείας κατά τη διάρκεια της φοίτησης, υποστηρίζει τις παρακάτω υπηρεσίες και παροχές, υπό την ευθύνη του Γραφείου Φοιτητικής Μέριμνας:

**• Συμβούλιο φοιτητικής μέριμνας**

Συγκεκριμένα το Συμβούλιο Φοιτητικής Μέριμνας έχει ως σκοπό τη συζήτηση και τη διατύπωση προτάσεων για την αντιμετώπιση θεμάτων σχετικά με τη διαβίωση των φοιτητών και τη συνεχή βελτίωση των υπηρεσιών φοιτητικής μέριμνας του Τμήματος, και την ορθή εφαρμογή των σχετικών αποφάσεων των συλλογικών οργάνων.

**• Σίτιση**

Στην έδρα του Τμήματος λειτουργεί εστιατόριο στο οποίο οι φοιτητές μπορούν να προσέρχονται για πρωινό, μεσημεριανό και βραδινό με αντίτιμο 2,2 ευρώ, εκτός από αυτούς που δικαιούνται δωρεάν σίτιση. Όλες οι αιτήσεις και τα απαιτούμενα δικαιολογητικά υποβάλλονται ηλεκτρονικά και μόνο μέσω της εφαρμογής: https://sitisi.uop.gr και αξιολογούνται μόνο οι αιτήσεις που έχουν υποβληθεί οριστικά και περιέχουν στο σύνολο τα απαιτούμενα δικαιολογητικά. Η είσοδος στην ιστοσελίδα πραγματοποιείται με τον ιδρυματικό λογαριασμό των φοιτητών.

**• Στέγαση**

Οι φοιτητές του Πανεπιστημίου Πελοποννήσου που φοιτούν στα Τμήμα Επιστήμης και Τεχνολογίας Τροφίμων, του Πανεπιστημίου Πελοποννήσου που εδρεύει στην πόλη της Καλαμάτας, στο πλαίσιο της Πράξης «Υποστήριξη Παρεμβάσεων Κοινωνικής Μέριμνας Φοιτητών πρώην ΤΕΙ Πελοποννήσου», υποβάλουν αιτήσεις για να ενταχθούν στην Δράση Α «Επιδότηση Στέγασης» (4η φάση), προκειμένου να λάβουν ως επιδότηση στέγασης το ποσό των δύο χιλιάδων ευρώ (2.000€) έκαστος, εφόσον πληρούν τις απαραίτητες προϋποθέσεις έτσι όπως αυτές ορίζονται στην πρόσκληση εκδήλωσης ενδιαφέροντος. Όλες οι σχετικές πληροφορίες είναι αναρτημένες στην ιστοσελίδα http://foitmer.uop.gr/category/stegasi/

**• Φοιτητικό στεγαστικό επίδομα**

Όλα τα έγγραφα και οι διαδικασίες υποβολής της αίτησης που αφορούν στη χορήγηση του στεγαστικού επιδόματος βρίσκονται στην ιστοσελίδα http://foitmer.uop.gr/foititiko-stegastiko-epidoma/. Οι ηλεκτρονικές αιτήσεις που αφορούν στη χορήγηση του στεγαστικού επιδόματος υποβάλλονται συνήθως μεταξύ Ιουνίου και Ιουλίου, μέσω της ιστοσελίδας του Υπουργείου Παιδείας και Θρησκευμάτων, στην ειδική εφαρμογή για το στεγαστικό επίδομα https://stegastiko.minedu.gov.gr. Απαραίτητη προϋπόθεση για την υποβολή της αίτησης είναι ο φοιτητής για τον οποίο χορηγείται το επίδομα να είναι Έλληνας υπήκοος ή υπήκοος άλλης χώρας της Ευρωπαϊκής Ένωσης, να είναι κάτοχος Ακαδημαϊκής Ταυτότητας σε ισχύ και να είναι και κάτοχος Α.Φ.Μ.. Διευκρινίζεται ότι η υπηκοότητα αφορά μόνο στο πρόσωπο του φοιτητή και όχι στων γονέων ή κηδεμόνων αυτού.

**• Ιατροφαρμακευτική περίθαλψη**

Οι προπτυχιακοί και μεταπτυχιακοί φοιτητές και οι υποψήφιοι διδάκτορες, του Τμήματος Επιστήμης και Τεχνολογίας Τροφίμων, του Πανεπιστημίου Πελοποννήσου που δεν έχουν άλλη ιατροφαρμακευτική και νοσοκομειακή περίθαλψη, δικαιούνται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των σχετικών δαπανών από τον Εθνικό Οργανισμό Παροχής Υπηρεσιών Υγείας (Ε.Ο.Π.Υ.Υ.), κατ’ ανάλογη εφαρμογή του άρθρου 33 του ν.4368/2016 (Α΄83)». Κατ’ εξουσιοδότηση του άρθρου 33 του ν.4368/2016(Α΄21) εκδόθηκε η με αριθ.Α3(γ)/ΓΠ/οικ.25132/04-04-2016 (908,Β΄) ΚΥΑ με θέμα «Ρυθμίσεις για τη διασφάλιση της πρόσβασης των ανασφάλιστων στο Δημόσιο Σύστημα Υγείας».

Η έκδοση της Ευρωπαϊκής Κάρτας Ασφάλισης Ασθένειας (Ε.Κ.Α.Α.) για τις ανωτέρω κατηγορίες φοιτητών, οι οποίοι μετακινούνται σε χώρες της Ευρωπαϊκής Ένωσης καθώς και η κάλυψη των δαπανών που τυχόν προκύπτουν, συνεχίζει να πραγματοποιείται από τις υπηρεσίες του Ιδρύματος, με τους όρους και τις προϋποθέσεις που ισχύουν. Όλες οι σχετικές πληροφορίες είναι αναρτημένες στην ιστοσελίδα http://foitmer.uop.gr/iatrofarmakeytiki/

**• Υποτροφίες**

Οι υποτροφίες που χορηγούνται στους φοιτητές προέρχονται από το Ίδρυμα Κρατικών Υποτροφιών (I.K.Y.), από Ιερές Μητροπόλεις, από Κληροδοτήματα, από Φαρμακευτικές Εταιρείες, από Πρεσβείες από τη HELMEPA, από Πανεπιστήμια του Εξωτερικού, από Κυβερνήσεις του Εξωτερικού, από την Ένωση Ελλήνων Εφοπλιστών και είναι αναρτημένες στην ιστοσελίδα http://foitmer.uop.gr/category/ipotrofies/

**• Αθλητικές δραστηριότητες**

Όλες οι πληροφορίες που αφορούν στις αθλητικές δραστηριότητες βρίσκονται στην ιστοσελίδα http://foitmer.uop.gr/category/athlitikes/

• **ΑΜΕΑ ( διαμόρφωση και υλοποίηση πολιτικών ισότητας)**

Το Πανεπιστήμιο Πελοποννήσου στο πλαίσιο της πολιτικής ισότητας όλων των φοιτητών του προάγει την ισονομία, με την διασφάλιση των ίδιων δικαιωμάτων και παροχών και στους φοιτητές ΑΜΕΑ.

Όλες οι σχετικές πληροφορίες είναι αναρτημένες στην ιστοσελίδα <http://foitmer.uop.gr/amea/>

**• Γραφείο συνηγόρου φοιτητή**

Ο Συνήγορος του Φοιτητή διαμεσολαβεί αποκλειστικά και μόνο μεταξύ φοιτητών του και καθηγητών ή διοικητικών υπηρεσιών του ιδρύματος με σκοπό:

o την τήρηση της νομιμότητας στο πλαίσιο της ακαδημαϊκής ελευθερίας

o την αντιμετώπιση φαινομένων κακοδιοίκησης και τη διαφύλαξη της εύρυθμης λειτουργίας του ιδρύματος

Ο Συνήγορος του Φοιτητή:

* δεν έχει αρμοδιότητα σε θέματα εξετάσεων και βαθμολογίας των φοιτητών
* διερευνά υποθέσεις αυτεπαγγέλτως ή ύστερα από αναφορά φοιτητή και διαμεσολαβεί στα αρμόδια όργανα του ιδρύματος για την επίλυσή τους.
* Μπορεί να ζητά από τις υπηρεσίες του Ιδρύματος κάθε πληροφορία, έγγραφο ή άλλο αποδεικτικό στοιχείο για την υπόθεση, να εξετάζει πρόσωπα, να ενεργεί αυτοψία και να παραγγέλλει πραγματογνωμοσύνη.
* Αν διαπιστώσει ότι σε συγκεκριμένη υπόθεση δεν τηρείται η νομιμότητα, ότι παρατηρούνται φαινόμενα κακοδιοίκησης ή διαταράσσεται η εύρυθμη λειτουργίας του ιδρύματος, συντάσσει πόρισμα το οποίο το γνωστοποιεί στον καθηγητή τον οποίον αφορά ή την αρμόδια διοικητική υπηρεσία και το φοιτητή που υπέβαλε την αναφορά και διαμεσολαβεί με πρόσφορο τρόπο για την επίλυση του προβλήματος.

Όλες οι σχετικές πληροφορίες είναι αναρτημένες στην ιστοσελίδα http://foitmer.uop.gr/grafeio-sinygorou/

**ΔΟΜΗ ΣΥΜΒΟΥΛΕΥΤΙΚΗΣ ΚΑΙ ΨΥΧΟΛΟΓΙΚΗΣ ΥΠΟΣΤΗΡΙΞΗΣ ΦΟΙΤΗΤΩΝ**

Ιστοσελίδα δομής: http://wecare.uop.gr/

**ΓΡΑΦΕΙΟ ΔΙΑΣΥΝΔΕΣΗΣ**

Κύρια αποστολή του Γραφείου Διασύνδεσης είναι η παροχή υποστήριξης και πληροφόρησης σε φοιτητές και αποφοίτους του Πανεπιστημίου Πελοποννήσου για θέματα:

• Μεταπτυχιακών Σπουδών

• Υποτροφιών

• Σχεδιασμού επαγγελματικής σταδιοδρομίας

• Συμβουλευτικής Υποστήριξης για θέματα σύνταξης βιογραφικού σημειώματος, συνοδευτικής επιστολής και προετοιμασίας συνεντεύξεων

Οι υπηρεσίες αυτές παρέχονται από το Γραφείο Διασύνδεσης σε συνεργασία με τους Ακαδημαϊκούς Υπευθύνους Διασύνδεσης των Τμημάτων του Πανεπιστημίου Πελοποννήσου μέσω:

Ατομικής Συμβουλευτικής: • τηλεφωνικά (27520 96126, 96130) • μέσω ηλεκτρονικού μηνύματος career@uop.gr, vgionna@uop.gr, condil@uop.gr • μέσω προσωπικών συναντήσεων

Ομαδικής Συμβουλευτικής: • Οργάνωση ομαδικών εργαστηρίων και ενημερωτικών συναντήσεων

Το Γραφείο Διασύνδεσης με στόχο την επαγγελματική αποκατάσταση των αποφοίτων επιχειρεί τη διασύνδεση με την αγορά εργασίας, την παραγωγή και την οικονομία γενικότερα.

Στους αποφοίτους, παρέχεται δωρεάν - μέσω κωδικών- η δυνατότητα καταχώρισης του βιογραφικού τους σημειώματος στην ιστοσελίδα του Γραφείου, το οποίο έχουν τη δυνατότητα να επεξεργαστούν και να το τροποποιήσουν.

Στους εργοδότες, παρέχεται δωρεάν -μέσω κωδικών, κατόπιν σχετικού αιτήματος- η δυνατότητα πρόσβασης στη βάση δεδομένων των βιογραφικών.

**ΓΡΑΦΕΙΟ ERASMUS +**

Το πρόγραμμα Erasmus+ για την ανώτατη εκπαίδευση δίνει τη δυνατότητα σε προπτυχιακούς, μεταπτυχιακούς φοιτητές καθώς και σε υποψήφιους διδάκτορες να παρακολουθήσουν μέρος του προγράμματος σπουδών τους (δηλαδή, κάποια από τα μαθήματα του προγράμματος σπουδών τους, μαθήματα επιλογής που δεν προσφέρονται στο πρόγραμμα σπουδών τους ή να εκπονήσουν όλη ή μέρος της Διπλωματικής, μεταπτυχιακής τους εργασίας ή διδακτορικής τους διατριβής) σε ‘Ιδρυμα χώρας του προγράμματος Erasmus+, συνεργαζόμενο με το Πανεπιστήμιο Πελοποννήσου. Επίσης δίνεται η δυνατότητα να μετακινηθούν µέσω του προγράμματος Erasmus+ για να πραγματοποιήσουν Πρακτική Άσκηση.

Το Τμήμα Επιστήμης και Τεχνολογίας Τροφίμων εναρμονίζεται πλήρως στους γενικούς στόχους του Πανεπιστημίου Πελοποννήσου και τις αρχές του Χάρτη Erasmus (Erasmus Charter for Higher Education 2021-2027) επιδιώκοντας την ενίσχυση της κινητικότητας φοιτητών και διδασκόντων, την αξιοποίηση και τη διάδοση των αποτελεσμάτων μετακίνησης, τη διεύρυνση των υφισταμένων και την ανάπτυξη νέων συνεργασιών με πανεπιστήμια των χωρών του προγράμματος Erasmus+. Tο πρόγραμμα κινητικότητας στο Τμήμα έχει οργανωθεί σύμφωνα με τον Kανονισμό Κινητικότητας Εrasmus+ του Πανεπιστημίου Πελοποννήσου (αναρτημένος στο [*http://erasmus.uop.gr/index.php/erasmus-policy-statement*](http://erasmus.uop.gr/index.php/erasmus-policy-statement)) ο οποίος έχει ενσωματωθεί στον *Κανονισμό Κινητικότητας Erasmus+* του Τμήματος που είναι αναρτημένος στην ιστοσελίδα του Τμήματος (<http://fst.uop.gr/>).

**ΒΙΒΛΙΟΘΗΚΗ ΚΑΙ ΚΕΝΤΡΟ ΠΛΗΡΟΦΟΡΗΣΗΣ**

Στο Πανεπιστήμιο Πελοποννήσου λειτουργεί ως αυτοτελής και αποκεντρωμένη υπηρεσία σε επίπεδο Διεύθυνσης, ενιαία Βιβλιοθήκη με τίτλο «Βιβλιοθήκη και Κέντρο Πληροφόρησης» (ΒΙΚΕΠ) του Πανεπιστημίου Πελοποννήσου. Η ΒΙΚΕΠ αποτελεί κέντρο συλλογής και διάχυσης της πληροφορίας. Στην εποπτεία και δικαιοδοσία της ΒΙΚΕΠ ανήκει το σύνολο του βιβλιακού – πληροφοριακού υλικού, ο ηλεκτρονικός εξοπλισμός και τα μέσα υποστήριξης του έργου των βιβλιοθηκών, που αποκτήθηκαν από το Πανεπιστήμιο Πελοποννήσου ή δωρίσθηκαν σε αυτό.Η συλλογή της αποτελείται από 30.000 τόμους που άπτονται των επιστημονικών αντικειμένων των Τμημάτων του Πανεπιστημίου και περιλαμβάνει πληροφοριακό υλικό, επιστημονικά και λογοτεχνικά βιβλία, περιοδικά, πτυχιακές/διπλωματικές εργασίες και άλλο έντυπο - ηλεκτρονικό υλικό.Η βιβλιοθήκη λειτουργεί ως δανειστική για την πληρέστερη υποστήριξη της εκπαιδευτικής διαδικασίας.

Βασική αποστολή της ΒΙΚΕΠ είναι η ανάπτυξη και διατήρηση συλλογών βιβλίων, επιστημονικών περιοδικών και οπτικοακουστικού υλικού κάθε μορφής για την κάλυψη των εκπαιδευτικών και ερευνητικών αναγκών της Ακαδημαϊκής Κοινότητας (Μέλη Διδακτικού και Ερευνητικού Προσωπικού, Μεταδιδακτορικοί Ερευνητές, Υποψήφιοι Διδάκτορες, Προπτυχιακοί και Μεταπτυχιακοί Φοιτητές, Προσωπικό) και της τοπικής κοινωνίας. Βασική μέριμνα της ΒΙΚΕΠ είναι να εξασφαλίσει την πρόσβαση σε πληροφοριακές πηγές και βιβλιοθήκες της Ελλάδας και του εξωτερικού μέσω της χρήσης πληροφοριακών πηγών και συστημάτων, δικτύων βιβλιοθηκών κλπ. Στη Βιβλιοθήκη υπάρχουν 25 τερματικά ΡCs από τα οποία οι φοιτητές έχουν τη δυνατότητα πρόσβασης στις ηλεκτρονικές υπηρεσίες της βιβλιοθήκης: ηλεκτρονικά βιβλία και περιοδικά, βάσεις δεδομένων μέσω του δικτύου της Κοινοπραξίας Ελληνικών Ακαδημαϊκών Βιβλιοθηκών (HEAL-link), Ιδρυματικό Αποθετήριο, αναζήτηση καταλόγου (opac): https://opac.seab.gr/search~S21\*gre

Στο κτήριο της Βιβλιοθήκης λειτουργούν επίσης:

* Γραφείο Εξυπηρέτησης Έντυπο αναπήρων Χρηστών, το οποίο αναπτύχθηκε στο πλαίσιο υλοποίησης της πράξης με τίτλο «Υποστήριξη Παρεμβάσεων Κοινωνικής Μέριμνας Φοιτητών πρώην Τ.Ε.Ι. Πελοποννήσου», συμμετέχει στην ανάπτυξη και στον εμπλουτισμού της πολυμορφικής ψηφιακής βιβλιοθήκης ελεγχόμενης πρόσβασης AMELib (Accessible Multi-modal Electronic Library): http://amelib.seab.gr/
* Εκτυπωτική μονάδα στο υπόγειο του κτηρίου της Βιβλιοθήκης προσφέροντας υπηρεσίες για την υποβοήθηση του εκπαιδευτικού έργου και την εξωστρέφεια του Ιδρύματος.

**ΨΗΦΙΑΚΕΣ ΥΠΗΡΕΣΙΕΣ ΤΟΥ ΥΠΟΥΡΓΕΙΟΥ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

Το Υπουργείο Παιδείας και Θρησκευμάτων προσφέρει στους φοιτητές των Πανεπιστημίων ψηφιακές υπηρεσίες, που αφορούν στη φοίτησή τους. Οι φοιτητές έχουν τη δυνατότητα να συνδεθούν στις υπηρεσίες ακολουθώντας τους αντίστοιχους συνδέσμους.

**Πανεπιστημιακά Συγγράμματα – Υπηρεσία “Εύδοξος”**

• Καταστάσεις Συγγραμμάτων:

https://service.eudoxus.gr/public/departments/courses/412316/2019

• Έλεγχος Εισόδου Φοιτητή: https://eudoxus.gr/StudentEntryCheck

• Επιλογή Συγγραμμάτων: https://eudoxus.gr/StudentBookSelection

**Ακαδημαϊκή Ταυτότητα**

• Υπηρεσία Academic-Id: http://academicid.minedu.gov.gr/

**Πρακτική Άσκηση Φοιτητών**

• Υπηρεσία ΑΤΛΑΣ: http://atlas.grnet.gr/

Περιαγωγή Ασύρματης Πρόσβασης

• Υπηρεσία EduRoam: https://grnet.gr/services/eduroam/

# 18. Διευθύνσεις Ηλεκτρονικού Ταχυδρομείου

**Μέλη ΔΕΠ**

1. Βαρζάκας Θεόδωρος, Καθηγητής, [t.varzakas@uop.gr](mailto:t.varzakas@uop.gr)
2. Καπόλος Ιωάννης, Καθηγητής, [i.kapolos@uop.gr](mailto:i.kapolos@uop.gr)
3. Παπαδέλλη Μαρίνα, Καθηγήτρια, [m.papadelli@uop.gr](mailto:m.papadelli@uop.gr)
4. Σπηλιόπουλος Ιωακείμ, Καθηγητής, [i.spiliopoulos@uop.gr](mailto:i.spiliopoulos@uop.gr)
5. Φαρμάκης Λάμπρος, Επίκουρος Καθηγητής, [l.farmakis@uop.gr](mailto:l.farmakis@uop.gr)
6. Αγριοπούλου Σοφία, Επίκουρη Καθηγήτρια, [s.agriopoulou@uop.gr](mailto:s.agriopoulou@uop.gr)
7. Ασπρίδου Ζαφείρω Επίκουρη Καθηγήτρια [z.aspridou@uop.gr](mailto:z.aspridou@uop.gr)
8. Βογοπούλου Αρετή, Λέκτορας, [a.vogopoulou@uop.gr](mailto:a.vogopoulou@uop.gr)
9. Ρεκούμη Κωνσταντίνα, Λέκτορας Εφαρμογών, [k.rekoumi@uop.gr](mailto:k.rekoumi@uop.gr)
10. Κάππος Αλέξανδρος, Λέκτορας Εφαρμογών, [a.kappos@uop.gr](mailto:a.kappos@uop.gr)
11. Κουτρουμπής Φώτης, Λέκτορας Εφαρμογών, [f.koutroumpis@uop.gr](mailto:f.koutroumpis@uop.gr)
12. Ξηρογιάννης Γεώργιος, Λέκτορας Εφαρμογών, [g.xirogiannis@uop.gr](mailto:g.xirogiannis@uop.gr)

**Μέλη ΕΔΙΠ**

1. Τσαγκάρη Σταυρούλα, [s.tsagkari@uop.gr](mailto:s.tsagkari@uop.gr)
2. Σταματελοπούλου Ευγενία, [e.stamatelopoulou@uop.gr](mailto:e.stamatelopoulou@uop.gr)

**Μέλη ΕΤΕΠ**

1. Γκόβαρη Μαρία [m.govari@uop.gr](mailto:m.govari@uop.gr)
2. Οικονομόπουλος Ιωάννης, [i.oikonomopoulos@uop.gr](mailto:i.oikonomopoulos@uop.gr)

**Γραμματεία Τμήματος**

1. Φουρτούνη Μαρία, [mfourtouni@gouop.gr](mailto:mfourtouni@gouop.gr)
2. Αγγελοπούλου Ευγενία, [a.aggelopoulou@uop.gr](mailto:a.aggelopoulou@uop.gr)

1. Σε όλο το κείμενο όπου αναφέρεται το αρσενικό (ο Πρόεδρος, διδάσκων, φοιτητής, κλπ.) θα εννοείται και η αντίστοιχη χρήση του θηλυκού (πχ. η Πρόεδρος, διδάσκουσα, φοιτήτρια, κλπ.), καθώς και το αντίστροφο, εκτός και αν υπάρχει σαφής διαφοροποίηση. [↑](#footnote-ref-1)